Търсене в беседите за 'Закрила'\nНамерени 187 резултати от 169 текста в 8 категории:\n98 резултата от 92 текста\nНамерени са 5 резултата от 5 беседи с точна фраза : 'Закрила'.\n1. Който люби, НБ , София, 2.12.1923г.,\n– „Е“, казва тя – съзнала се и си закрила очите.\nЗнаете ли примера за онази царица, която искала от мъжа си властта, да управлява само 3 дни. Той ѝ казал: „Нямам вяра в тебе“. – „Как, аз те обичам! “ – „Обичаш ме от страх, защото имам власт, сила, но ако аз ти дам властта в ръцете, ти ще бъдеш първата, която в 3 дни ще ме обесиш.“ – „Не, ти ме крайно огорчаваш, хайде да направим опит.“ Дава ѝ той властта, но след 3 дни тя го обесила. Като го окачват на въжето, той ѝ казва: „Нали ти казах, че ще ме обесиш, прав съм, значи“. – „Е“, казва тя – съзнала се и си закрила очите. Сега вие ще кажете: „Колко жестока е била тази царица! “ Не е така. Ами онзи мъж и онази жена, които се кълнат пред олтара, че ще се обичат и ще си бъдат верни, издържат ли? После всеки от тях си намери по-хубав мъж или по-хубава жена. Не казва ли ѝ той: „Е, ще потърпиш малко, нали знаеш, че аз залюбих, ще си намериш друг“.\n2. Изпитай и виж, НБ , София, 16.2.1930г.,\nЦялата бяла раса прие Христа, а евреите търсят закрила, именно, от нея.\nТе са огън, който никога не изгасва. Който е завладян от Божествената истина, той никога не се разколебава. Никаква сила в света не е в състояние да го помести. Той е канара, която нито се руши, нито се колебае. Евреите се помъчиха да се освободят от Христа, но освободиха ли се? Цялата бяла раса прие Христа, а евреите търсят закрила, именно, от нея. Значи, и до днес те са в зависимост от нея, т. е. от Христа. Днес те търсят благоволението на Онзи, Когото разпнаха. Франция, Англия, Италия, Русия са все християнски държави, които Христос управлява. Това се потвърждава от стиха, в който Христос казва: „Даде ми се всяка власт на небето и на земята“.\n3. Морални правила / Правилно ядене - правилно служене, ООК , София, 2.7.1930г.,\nКойто живее според Божиите закони, той се намира под тяхната закрила, както кошутата под закрилата на най-силния елен.\nВтората категория хора наричаме човек – мъж и човек – жена. Те живеят според Божиите закони. Нарушат ли един от тия закони, те попадат вече под тежестта на неговите удари. Каква нужда има да съдите такива хора? Има кой да ги съди. Който живее според Божиите закони, той се намира под тяхната закрила, както кошутата под закрилата на най-силния елен. Ако човек отива при Бога и не разчита на Неговата подкрепа, безсмислено е да Го следва. За човека Бог представя най-мощния, най-великия, най-благия, на Когото разчита във всички случаи на своя живот. Не е достатъчно човек само да вярва в Бога, но той трябва да Го познава, да знае, на кого разчита. В това отношение, човек трябва да е изработил в себе си вътрешен морал, на който да разчита във всички случаи на живота си.\nСледователно, трябва да бъдем в положението да благодарим на Бога, че да сме под Неговата закрила.\nМоже да чувствуваш, че никой не те обича, но това чувство не е вярно. Може да чувствуваш, че си сиромах, но това чувство не е вярно. Може да мислиш, че нещо ти липсва, но това не е вярно. Може да ти се струва, че някои работи са против тебе, но и това не е вярно. Онези, които мислят за вашето добро, са много повече, отколкото онези, които мислят вашето зло. Следователно, трябва да бъдем в положението да благодарим на Бога, че да сме под Неговата закрила. Ние се събираме тук в неделя за да приемем Божието благословение. Някой път може да станем еднообразни. Чете се само молитва, но не може да се прочете една молитва по един и същ начин. Зависи какво е твоето разбиране. Сега на вас аз желая онова, което желаете да го постигнете.\n5. Малкото добро, ООК , София, 29.12.1943г.,\nВ неговото лице тя виждаше пълна закрила.\nТой я управлява, а тя го слуша. Само една опитомена катеричка видях в живота си, именно тая на американеца. Другите катерички се катерят по дърветата и като видят човек, скриват се. Те се страхуват от човека, да не одере кожата им. Обаче катеричката на американеца беше вън от тая опасност. В неговото лице тя виждаше пълна закрила. Тя си казваше: Намерих безопасното място. Намерих живо дърво, на което свободно се качвам, от нищо незастрашена. Той я гали, храни, добре се обхожда с нея. Сигурно тя си има специално апартаментче при него. Питам: Ако и вие, като тая катеричка, се разхождате с любовта, какво ще бъде вашето положение?


Don't worry, be happy: НАРИСУВАЙ МИ ДУШАТА\nНека тази седмица бъде красива и успешна. Да ни се случат хубави и вдъхновяващи неща. Да се усмихваме повече и нищо да не може да ни спре по пътя, който сме си избрали. Нека цялата седмица да усещаме аромата на розите и това да ни мотивира за нашите малки победи, които са пъзелите в общата картина на живота ни.\nНарисувай ми душата, мила,\nвместо с четка\nс пръстите си нежни.\nНарисувай я засмяна\nс пламнало чело\nи понякога с очи дъждовни.\nкакто виждат я приятели и врагове,\n(зная, истинска я виждаш само ти).\nВярвам също в погледа на времето\nи в оценката на яростта\nпо безплодното лице на някой принц.\nс най-доброто в мен\n(не изтривай никоя голяма грешка)\nи ако душата си аз загубя\nв път и сън към райските врати\nти, платното свое, покажи ми, мила,\nнека в нея да се върна,\n(и при тебе също,\nако зла магия ме е ослепила).\nс твоята душа. . .\n/ Иля Велчев/\nЕтикети: вдъхновение, мотивация, позитивно, снмки, стихове, хармония\nUnknown понеделник, юни 21, 2010 7:37:00 пр.об.\nБлагодаря за хубавото пожелание с този прекрасен стих и свежи рози :)\nZvetanka Shahanska понеделник, юни 21, 2010 11:34:00 пр.об.\nКръстю, аз благодаря за твоя позитивен коментар, който усмихна деня ми:)))\nАнонимен понеделник, юни 21, 2010 3:48:00 сл.об.\nТози път ме остави без думи. Толкова чувствено и истинско... и нежно ароматно (виждаш ли, че е трудно да се опише усещането).\nZvetanka Shahanska понеделник, юни 21, 2010 7:24:00 сл.об.\nМного прекрасен стих, радвам се, че все още има хора, които ценят красивия стих, докосващ сърцето и оставящ без дъх :)))Лана, благодаря ти много! Да, чувствата , усещанията понякога трудно се описват. Ето точно тук е уникално хубаво:...и ако душата си аз загубя


Борис Арабов – живот на сцената | Архивен фонд на БНР\nНачало/Борис Арабов – живот на сцената\nВ ролята на Борис Годунов в едноименната трагедия на Александър Пушкин\nБорис Арабов (1925 – 1984) завършва в класа на Георги Стаматов (1950 г.) и специализира актьорско майсторство при Василий Топорков в Школата-студия на Московския художествен академичен театър (1951 – 1955). По това време работи и като говорител в Радио Москва за България.\nТой е актьор на Младежкия театър. Има усет към крупния рисунък, към едрите щрихи и е продължител на най-трайното от старата актьорска школа, обагрено с психологически реализъм, съвременна чувствителност и интелигентност.\nЗатова героите му от класическия репертоар са близки на днешния зрител. Всяка нова творческа задача е в диалектическо единство с предишните. Арабов превръща героите си в съмишленици, в правдиви и хармонични личности. Най-големите му постижения са ролите на: барон Бърли в „Мария Стюарт” (Шилер); Ричард в „Ричард ІІ“ (Шекспир); Княза в „Унижените и оскърбените” (Достоевски); Доктора във „Варвари” (Горки); Естанислао Браво в „Почивка в Арко Ирис” (Димитър Димов); Лозанов в „Разходка в събота вечер” и Момчилов в „Рози за д-р Шомов” (Драгомир Асенов); Поета в „Между два изстрела” (Надежда Драгова и Първан Стефанов).\nВ последните си години Арабов прави сполучлив преход към камерната сцена. Тези превъплъщения, особено в „Мандрагора“ и „Легенда за Дон Жуан“, внасят нов момент в творчеството му.\nГласът на Арабов е неповторимо радиофоничен, музикално пластичен, поддаващ се на жанровите изисквания, контактен със слушателите. Неговото словесно майсторство е високо оценено от изтъкнати български диригенти като Добрин Петков и Константин Илиев. Той взема участие в редица техни оратории.\nУчаства във филмите „Първи урок”, „Танго”, „Иконостасът”, „Откраднатият влак”, „Вибрации” и др.


Румънската енергийна борса OPCOM затвори сегмента „Ден напред“ при цена за базова енергия от 23,01 евро/мвтч. Това сочат данните на борсата за 16 юни 2019 г. Цената за пиковата енергия е 22,00 евро/мвтч, а извънпиковата енергия е 24,02 евро/мвтч. Най-високата цена се очаква да бъде в 21 ч и тя ще е 48,23 евро/мвтч. Най-ниска пък ще бъде цената в 5 и 6 ч – 2,12 евро/мвтч. Търгуваните обеми при базовата енергия са 39 628,6 мвтч.\nПри унгарската енергийна борса HUPX цената на базовата енергия за 16 юни е 30,48 евро/мвтч. Пиковата енергия пък се търгува за 29,83 евро/мвтч. От борсата там не предоставят данни за цената на извънпиковата енергия. Най-високата цена се очаква да бъде в 21 ч и тя ще е 48,23 евро/мвтч. Най-ниска пък ще бъде цената в 7 ч, когато ще бъде 21,70 евро/мвтч. Търгуваните обеми пък ще бъдат 75 716,9 мвтч.\nБазовата цена на електроенергията на Словашката и Чешката енергийна борса е 29,51 евро/мвтч за 16 юни. Пиковата енергия в Словакия и Чехия ще 28,23 евро/мвтч.\nНа Австрийската енергийна борса цената за базова енергия за 16 юни е 30,50 евро/мвтч, а пиковата енергия е – 28,80 евро/мвтч. Търгуваните обеми при базовата енергия са 61 727,3 мвтч. Най-висока се очаква да бъде цената след 21 ч и тя ще е 47,97 евро/мвтч. В 6 ч се очаква и най-ниската цена от 21,91 евро/мвтч.\nНа Германската енергийна борса цената за базова енергия е 31,15 евро/мвтч за 16 юни. Пиковата цена е 29,18 евро/мвтч. Търгуваните обеми при базовата енергия са 606 724,1 мвтч. Най-висока се очаква да бъде цената след 21 ч и тя ще достигне 51,06 евро/мвтч. Най-ниската цена за електроенергията ще бъде след 14 ч и тя ще е 23,10 евро/мвтч.


Betty - Хипертония\nД-р Ненад Радивоевич, специалист по вътрешни болести\nВисокото кръвно налягане е най-честият рисков фактор на преждевременната смърт в света. Първата защита при лечението на хипертонията е промяната на начина на хранене, физическата активност и намаляване на наднорменото тегло.\nХипертонията или високото кръвно налягане е хронично медицинско състояние, при което кръвното налягане в артериите е повишено. Това състояние „изисква” от сърцето да работи ускорено, за да осигури адекватна циркулация на кръвта през кръвните съдове. Кръвното налягане има две стойности – систолна (горна) и диастолна (долна, сърдечна) в зависимост от това дали сърцето се съкращава (систола) или се разпуска между ударите (диастола).\nВисокото кръвно налягане се диагностицира, когато стойностите му са над 140/90 mmHg. Хипертонията се определя като първична (есенциална) или вторична. Около 90 до 95 % от случаите спадат в групата на първичните хипертонии, които нямат ясна причина. Останалите 5 – 10 % принадлежат към групата на вторичните хипертонии, които засягат бъбреците, артериите, сърцето или ендокринната система, най-често щитовидната жлеза или надбъбречната жлеза.\nПрез 2000 година беше установено, че един милиард души в света или 26% от световното население страда от хипертония. През 1995 година около 43 милиона души в Америка са използвали антихипертонични лекарства, което представлява 24% от населението на САЩ. През 2004 година процентът на хората с хипертония в САЩ е увеличен и е достигнал 29% от населението.\nХипертонията рядко се съпровожда със симптоми, затова се нарича ,,тих убиец” и най-често се открива при случаен преглед или в рамките на изследвания заради друго заболяване. Някои хора се оплакват от главоболие (особено в тилната част рано сутрин), бучене в ушите, промяна в зрението, гадене, замайване или кръвотечение през носа. Първият показател на болестта може да възникне едва когато се появят усложнения на други органи.\nПървичната хипертония е най-честата форма на хипертонията, която обхваща от 90 до 95 % от всички случаи. В почти всички развити държави горната граница на кръвното налягане (систола) на населението се повишава с годините и то с 2 mmHg през всяка година, а долната му граница (диастола) – с 0,5–1 mmHg, което означава, че появяването на хипертонията е неизбежно с напредване на възрастта.\nХипертонията зависи от комплексното влияние на генетичните фактори и факторите, свързани с околната среда. Открити са гени, въздействащи върху стойностите на кръвното налягане, но са малко тези, които оказват съществено влияние, затова генетичната основа на хипертонията все още не е достатъчно ясна.\nНяколко външни фактора оказват влияние върху кръвното налягане. Възможна причина е въздействието на стреса, консумацията на кофеин и липсата на витамин D. Резистенцията на инсулин, която е честа при пълните хора, също е свързана с хипертонията.\nПричини за вторичната хипертония\nВторичната хипертония е резултат от причини, които могат да бъдат идентифицирани. Най-честите от тях са бъбречните заболявания, ендокринните състояния, като например синдром на Кушинг, хипертиреоидизъм, хипотиреоидизъм, акромегалия, синдром на Кон, хиперпаратиреоидизъм, феохромоцит. Другите причини за вторичната хипертония са затлъстяването, сънната апнея, коарктация на аортата, някои лекарства (например противозачатъчните), билкови препарати и стимулатори.\nАко измереното кръвно налягане е над 140/90 mmHg поне при две или три отделни измервания, поставената диагноза ще бъде хипертония. Половин час преди меренето трябва да се избягват по-големите физически натоварвания, кофеин и никотин. Преди измерването е необходимо състояние на покой от минимум пет минути. Кръвното налягане варира през деня (циркадиален ритъм) и зависи от състоянието на будност, положението на тялото (легнало, седнало или стоящо), физическите активности, присъствието на други заболявания, стрес, храна и др. Често се случва кръвното налягане да се повиши по време на лекарски преглед, а вкъщи да бъде нормално. Това е т.н. синдром на бялата престилка.Затова между другото се върши 24-часово амбулаторно измерване на кръвното налягане, за да се провери запазен ли е циркадиалният ритъм на налягането. Върши се и тестиране на бъбреците (изследване на проби урина, протеинурия, серум НКУ и/или кретинин), ендокринните системи (натрий, калий, TSH), метаболитната система (глюкоза на гладно, общ холестерол, HDL и LDL холестерол, триглицириди) и други тестове (Хематокрит, EKG, рентген на белите дробове).\nПромяна в начина на живот: Начинът на живот, който понижава стойностите на кръвното налягане, обхваща намаляване консумацията на сол, повече плодове и зеленчуци и храни с нисък процент на мазнини (диета DASH), физическа активност, намаляване на телесното тегло, спиране на пушенето и ограничаване на алкохола.\nСъществуват няколко групи лекарства, които могат да се използват при лечението на хипертонията. Подборът им зависи от сърдечносъдовия риск на пациента, възрастта му, присъстващите болести. Често е необходимо да се използва по-голям брой лекарства, за да се постигне по-добър контрол на кръвното налягане.\nПрепоръчителните стойности са под 140/90 mmHg за повечето пациенти и по-ниски стойности за диабетично и бъбречно болни – под 120/80 mmHg. За това колко е важно значението на поддържането стойностите на кръвното налягане в оптимални граници говори и фактът, че спадането им със само с 5 mmHg намалява риска от удар с 34%, от исхемия – с 21%, както и намаляване на вероятността от появата на деменция, сърдечна слабост и смъртен изход при сърдечносъдовите болести.\nХипертонията е сериозно и рисковано заболяване, при което голяма роля играе превенцията. При хората, които редовно се занимават с някаква физическа активност, съществува по-малка опасност появяване на болестта, както и при тези, които избягват стресовите ситуации, превантивно намаляват употребата на сол и внасят достатъчни количества калций, калий, магнезий и киселини омега 3. Дори и всекидневните разходки могат да бъдат полезни за превенцията на хипертонията, както и различните начини на отпускане, намаляване на нервността и напрежението.\nСъществуват шест основни превантивни препоръки: намаляване на наднорменото тегло за възрастни (BMI 20–25 kg/m2), намаляване на вноса на натрий под 100 mmol на ден (по-малко от 6 g кухненска сол на ден), редовна физическа активност – бързо ходене от около 30 мин. на ден, ограничена употреба на алкохол, храна, богата на плодове и зеленчуци, храна с по-малко количество наситени мазнини.\nУспешната промяна на начина на живот и спазване на съветите за превенция могат значително да намалят риска от високото кръвно налягане.


Парапети от инокс - Студен метал | София\nтел: +359 885 985 323\nСтълби без видима конструкция\nИнтериорни метални стълби\nВъншни метални стълби\nСтълби от неръждаема стомана\nКозирки от неръждаема стомана\nКозирки от метал\nМаси от метал и стъкло\nМаси за музикална апаратура\nВодни ефекти от стомана\nКолектори за фонтани\nВани и съдове\nПроектиране и обзавеждане за жилища\nПроектиране и обзавеждане за офиси\nПроектиране и обзавеждане за заведения\nНачало > Парапети > Парапети от инокс\nПарапети от стомана\nПарапетът от неръждаема стомана, при добро технологично изпълнение, е най-здравият, дълготраен и елегантен парапет, при който са възможни почти неограничен брой комбинации и варианти по отношение на конструкцията и дизайна.\nПРИЛОЖЕНИЯ НА ПАРАПЕТА\nТой може да бъде съвкупност от най-разнообразни по вид и форма профилни тръби, метални ленти, плътни профили и пръти и др. За запълване на неговата ограждаща площ може да служат, освен иноксови профили, мрежи, въжета, също и стъклени листове, плътен поликарбонат, дървени профили и др.\nПодходящ е за стълбища, тераси, площадки, рампи към всякакви типове сгради и архитектурни съоръжения.\nСТРУКТУРА И МАТЕРИАЛИ\nНай-масовия и често срещан вид парапет от инокс е изграден от тънкостенни кръгли тръби, обикновено с три различни размера на сеченията, съответно за колонки, ръкохватка и струни (пълнеж между колонките).\nСъщата комбинация е възможна и с правоъгълни профили, като струните може да бъдат заменени, например със стъкло. Функцията на носещите колонки може да бъде заменена от по дебели, закалени стъклени листове, като иноксов, свързващ елемент се монтира в пода, а по горния контур – иноксова ръкохватка.\nИзпълняват се и изцяло стъклени парапети без метална ръкохватка.\nСПЕЦИФИЧНИ ДЕЙНОСТИ ПРИ ИЗРАБОТКА\nПрилаганите многобройни технологични операции при пройзводството на парапети от неръждаема стомана включват:\nлазерно и механично рязане на монтажни планки, конзоли от листов материал и др.;\nпрофилиране чрез фрезоване на крайни сечения на тръби и профили;\nпресово огъване на листов материал;\nстудено огъване на тръби и профили;\nзаваряване с различни методи, предимно аргоново;\nрезбонарязване и сглобяване чрез болтови връзки;\nшлайфане до различни видове повърхности, както и полиране до кристална огледална повърхност и др.;\nизработка на стъклодържачи и Т-образни връзки чрез струговане, фрезоване и др.\nРАЗМЕРИ НА ПАРАПЕТА\nВисочините на парапетите са в диапазона от 85 см. до 130 – 140 см. за външни тераси с голяма височина.\nСРОК И ЦЕНИ ЗА ИЗРАБОТКА\nСроковете за производство и монтаж на парапети от инокс са 10-35 работни дни, в зависимост от количествата и сложността. Цените са по договаряне.\nГАРАНЦИЯ НА ПАРАПЕТИТЕ ОТ ИНОКС\nГаранцията на всички продукти на нашата дейност е 5 години. При качествено изпълнение, особено при парапети с изцяло заварена конструкция, безпроблемната експлоатация може да продължи много десетилетия.


11 януари 2017, 13:12 | Денислав Цонев\nРомане, по-спокойно! И трите инстанции са написали пространни мотиви именно за предмета "АН ПОДКУПА" :)) Чети и не злобей! |\n12 януари 2017, 11:19\nДо коментар [#12] от "КОГА СЪСТАВЪТ ОПРАВДАЛ ОКОНЧАТЕЛНО ТРИМАТА ЩЕ СЕ ПРОИЗНЕСЕ ЗА ПРЕДМЕТА АН ПОДКУПА?!": ИЛИ НАД ВКС Е САМО ГОСПОД?!ПРАВИ ЛОШО ВПЕЧАТЛЕНИЯ НЕ ЗА ПЪРВИ ПЪТ.\nКОГА СЪСТАВЪТ ОПРАВДАЛ ОКОНЧАТЕЛНО ТРИМАТА ЩЕ СЕ ПРОИЗНЕСЕ ЗА ПРЕДМЕТА АН ПОДКУПА?!\nИЛИ НАД ВКС Е САМО ГОСПОД?!ПРАВИ ЛОШО ВПЕЧАТЛЕНИЯ НЕ ЗА ПЪРВИ ПЪТ.\nДо коментар [#9] от "TRT": Този дъжд от отводи, показва нещо, което е емблематично ясно - дай да водиме дела ама да са лесни! Чак сега ли се сещат някои колеги, че се познават със Сантиров? Респективно това основание ли е за отвод? Що за глупости !!! е какво му е трудното на това дело?! а много ясно, че като работят в един съд с ищеца всички ще си направят отводи и ще отиде да се гледа другаде. предполагам в пловдив, за да се отхвърли изцяло искът, ама ВКС пак ще е накрая.\n11 януари 2017, 19:19\nИнтересно обезпечение - бъдещите вземания от обезщетението при напускане. Взимат Лишават Еврото от кинтите и ги дават на Сантиров. Нищо по-умно ли не измислиха, няма ли този човек друго имущество, та до бъдещи вземания опряха? А за отводите не заради познанство със Сантиров, повече е заради страх от КОЙ. 9\n11 януари 2017, 18:23\nТози дъжд от отводи, показва нещо, което е емблематично ясно - дай да водиме дела ама да са лесни! Чак сега ли се сещат някои колеги, че се познават със Сантиров? Респективно това основание ли е за отвод? Що за глупости !!!\n11 януари 2017, 17:13\nБЛАГОДАРЯ, г-н Цацаров!\n11 януари 2017, 16:49\nДо коментар [#5] от "нерегистриран": Гнус отвсякъде, ама ответникът е вече вън от съдебната система, а ищеца продължава да гледа наказателни дела за... корупция! Е, те това вече е гнусотия! При това - законоводопустима. kakvo ste kajesh za plevenskia okrajen prokuror, kogoto vastanoviha predi da e prikluchilo nakazatelnoto delo Znachi za Cacarator moje a za sadia ako e nevinen - ne moje?!\n11 януари 2017, 16:41\n11 януари 2017, 14:57\nДо коментар [#2] от "зрител": Допускам, че мотивът на всички състави, които са се отвели е един и същи - "погнуса"- както от ищеца, така и към ответника. Гнус отвсякъде, ама ответникът е вече вън от съдебната система, а ищеца продължава да гледа наказателни дела за... корупция! Е, те това вече е гнусотия! При това - законоводопустима.\nСтрах ли е или какво?! Толкова ли няма един морален съдия който да забрави за предразсъдъци и да съди според закона? Зависимост и е това или какво?


Снимка от палуба на круизен кораб, напускаща пристанището в Хавана в точното време на метеора на Куба. Изображение чрез Рейчъл Кук.\nНа 1 февруари 2019 г. ярък метеор прекоси небето над Куба посред бял ден. Феноменът, последван от димна следа (характерен облак, оставен от метеор, изгорял в атмосферата) и звуков бум, бяха свидетели на хиляди местни жители и туристи в района на Пинар дел Рио (западната страна на острова).\nПочти по същото време на удара, круизен кораб напускаше пристанище Хавана и на борда, Рейчъл Кук, американска туристка и влогър, правеше забавяне на процеса на отключване. Без да го знае, тя записва един от малкото видеоклипове, известни до момента на падащия метеор. Междувременно, на около 250 мили (400 км), във Ft. Майърс, Флорида, уеб камера от мрежата на EarthCam заснемаше обедните дейности на плажа. За щастие камерата беше насочена в правилната посока, за да запише метеора.\nИзображение чрез Антиокия университет.\nСамо няколко минути след събитието социалните мрежи, особено Instagram и Twitter, получиха потоп от десетки видеоклипове и снимки, направени от Куба, повечето от които показват димната следа, оставена от метеора. Един от тези видеоклипове беше особено интересен. Той беше записан в една от главните улици на град Пинар дел Рио и показа десетки хора на улицата, които съзерцават остатъчния облак с благоговение (вижте видеото тук). Въпреки че във видеото не се вижда метеорът, той беше пълен с подробности за мястото и часа, когато е записан.\nЧелябинска метеоритна следа на 15 февруари 2013 г. Изображение чрез Алекс Алишевских / Wikipedia.\nТези събития припомниха метеора в Челябинск от февруари 2013 г., когато супер болид, 400 пъти по-ярък от метеора в Куба (по данни на НАСА, публикувани няколко дни след въздействието на Куба), удари атмосферата над населено място в Западна Русия. Челябинският метеор е първото подобно събитие, на което свидетели са хора от почти век.\nСамо няколко дни след удара върху Челябинск екип от астрономи от Института по физика на Антиокийския университет, ръководен от Хорхе I. Зулуага, реконструира траекторията на метеора Челябинск изключително, използвайки видеоклипове на феномена, публикуван в YouTube.\nВъпреки че много други екипи в Русия, Чехия, Канада и САЩ също успяха да реконструират траекторията, използвайки по-сложни методи и данни, използването на колумбийските астрономи от информацията, която се предлага в интернет, беше добре приета. Проучването демонстрира ролята, която социалните мрежи и гражданската наука като цяло могат да имат за изследване на този тип явления.\nСедмица след метеорното събитие в Куба и почти точно шест години след 15 февруари 2013 г., ударът от Челябинск, същият колумбийски научен екип, отново използвайки информация, налична в интернет, прилага своите методи за реконструкция на траекторията на кубинския метеор. Резултатите от тях са докладвани в научен материал. Прочетете предварителния отпечатък тук. Зулуага обясни:\nИмахме голям късмет, че поне три сравнително надеждни видеоклипа, включително един с невероятно качество, бяха достъпни в интернет за толкова кратко време. Реконструкцията на траекторията на метеор изисква най-малко трима наблюдатели на земята. Въпреки че са записани няколко сателитни снимки и също са достъпни онлайн, без наблюдения от земята точната реконструкция не е възможна.\nСпоред реконструкцията, направена от колумбийските астрономи, обектът, произвеждащ метеора над Куба, започва своята траектория вътре в атмосферата на надморска височина от 76, 5 мили (76, 5 км) над Карибското море, над точка 16 мили (26 км) до югозападно от ключовете на Сан Фелипе (Куба).\nСкоростта на скалата в момента на нейния контакт с атмосферата е била 11 мили (18 км) в секунда, или 40 260 мили (64 800 км) в час. С такава скорост, тънкият въздух на високата атмосфера не беше достатъчен, за да спре обекта, въпреки че беше достатъчно да го нагрее, докато скалата не започне да свети.\nМетеорната траектория следваше почти права линия, докато се спусна до надморска височина от около 17 мили (27, 5 км). Именно на тази надморска височина започва да се развива димната следа, наблюдавана от хиляди в Куба и видима в сателитни снимки. Зулуага и съавторите изчисляват, че облакът, наблюдаван в Пинар дел Рио, представлява малка част от траекторията на метеора (съответстваща на височини между 16 и 14 мили или 26 и 22, 5 км). Според кадрите от Пинар дел Рио и реконструкцията на колумбийците, избухването на въздуха внезапно приключи на около 22 км височина.\nТраектория на метеора, падащ над Куба на 1 февруари 2019 г., както е реконструиран от екип от колумбийски астрономи.\nОттам нататък стотици малки фрагменти, преживели атмосферната аблация (триене), паднаха в много посоки, без да излъчват никаква светлина. Въпреки че повечето от тези малки скали вероятно са се озовали в горите на Природен парк Винялес, някои от тях удрят няколко къщи в долината Винялес, близо до туристическа забележителност, Ел Мурал де ла Прехистория, на 3, 7 мили от 6 км. основен път на обекта. Ако голям фрагмент надживее аблацията, той вероятно е кацнал в океана на северозападния бряг на острова.\nСлед като реконструират траекторията в атмосферата, колумбийските астрономи „възпроизвеждат“ въздействието и установяват, че виновникът, скала с прогнозен размер от няколко метра и тегло около 360 тона, идва от ексцентрична орбита около слънцето с средно разстояние до нашата звезда от 1, 3 астрономически единици (една астрономическа единица = около 93 милиона мили или 150 милиона км). Преди да удари Земята, скалата завършва завой около слънцето на всеки 1, 32 години. Всичко това приключи на 1 февруари 2019 г., когато и скалата, и Земята се озоваха в една и съща точка в космоса по едно и също време. Още по-лошо за скалата!\nДолен ред: Екип от астрономи използва видеоклипове в YouTube, за да определи траекториите на метеора Челябинск през 2013 г. и яркият метеор, който прекоси небето над Куба на 1 февруари 2019 г.\nИзточник: Можем ли да прогнозираме условията на въздействие на метеороидите с размер на метър?\nЧрез групата за слънчева, земна и планетна физика в университета в Антиокия, Меделин, Колумбия


Разлог::Порталът на Разлог::Информационният портал на Разложката котловина: Браво наш'те! "Пирин" обърна "Арда", в Кърджали, от 0:2.\nБраво наш'те! "Пирин" обърна "Арда", в Кърджали, от 0:2.\nНашите момчета вече са на второ място в Суперлигата\nпетък 10 ноември 2017 - 20:23:02


Как да предпазим снимките на телефона си от хакване\nВ наши дни смартфоните придобиват все по-голямо значение за потребителите, като целта на тяхната покупка е често свързана с възможността да се снимат през свободното време. Селфитата са на мода и още повече тяхното споделяне в профилите ни в социалните мрежи. Това означава, че направата им се осъществява с цел да ги показваме на нашите приятели и въобще на всички сърфиращи в мрежите потребители. Не бива обаче да се забравя обстоятелството, че в онлайн пространството не сърфират единствено обикновени потребители. Между тях е много висок броят на хакерите, които не пропускат възможността да откраднат данните ни, снимките и всичко, което после да използват за осъществяването на своите лоши намерения. Има няколко сигурни начина да предпазим снимките си.\nФото стриймът на първо време трябва да се изключи – това е основната сигурна стъпка за защита на снимките. Тази опция позволява качването на поне 1000 нови снимки, ето защо наистина е добре да е изключена и да няма път за достъп от страна на хакерите. Вторият препоръчителен начин е свързан с изтриването на архива, в който по традиция потребителите съхраняват голям брой от снимки през годините. На трето и последно място, но не и по важност, се препоръчва на телефона си да поставим заключване с ПИН код и слагане на парола на облачните услуги. Тези две предохранителни мерки изглеждат сигурни и надеждни, че на снимките ни няма да се случи нищо лошо и те ще останат незасегнати.\nКоментари за Как да предпазим снимките на телефона си от хакване


Автор Тема: Политиката на Русия (Прочетена 59642 пъти)\n« Отговор #15 -: Февруари 01, 2006, 11:03:04 am »\nПутин: Няма щит за ракетите ни\nМосква. Руският президент Владимир Путин се похвали, че Русия има ракети, които могат да пробият всяка противоракетна отбрана, предаде АП.\nЗапитан дали руският газ е нов вид оръжие, Путин отвърна, че Русия няма нужда от него.\n"Изпитахме ракети, които никоя друга страна не притежава. Те могат да носят ядрени бойни глави и да променят траекторията си с такава скорост, че не могат да бъдат засечени", каза Путин.\nТой показал принципа им на работа на френския си колега Жак Ширак, когато бил в Русия. Часове преди пресконференцията на Путин "Нешънъл джиографик" излъчи филм за "Топол-М", в който руски офицер казва, че до час след заповедта ракетите могат да поразят всяка цел по земното кълбо.\nПо парливия въпрос за неправителствените организации в Русия Путин заяви, че те не трябва да бъдат контролирани от "кукловоди в чужбина". Тези организации са нужни на обществото като коректив на властовите структури и държавата ще ги поддържа и ще настоява за прозрачност при финансирането им, каза още Путин.\n« Последна редакция: Декември 16, 2006, 03:13:24 am от Horus »\n« Отговор #16 -: Февруари 01, 2006, 11:06:08 am »\nруснаците кефят ... имам чувствити че целият запад чака само и само да се махне Путин - страшен е ... ма много им бърка в сметките\n« Отговор #17 -: Февруари 01, 2006, 11:11:41 am »\nВ момента хич не е ясно кви точно са взаимоотношенията между Сащ и Русия и коя от силите с какви извънземни има договори и с какво точно разполага, но подобно изявление досега никой не бе правил дори от Сащ , която се смята за сила номер 1. Дали това не е заявка за лидерството ?\n« Отговор #18 -: Февруари 01, 2006, 12:52:33 pm »\nСпоред мен Путин просто иска да припомни на СЕЩ, че има и една друга супер-сила-Русия, с която не е лошо да се съобразяват, защото вживяването им в световен жандарм почна да става прекалено.\nАплодирам Путин най-вече за отношението му към неправителствените организации и по-точно тези, които се финансират от чужбина. Да не забравяме, че и у нас има такива и най-гадната, според мен, е тази на Хелзинския комитет.\nДето казва Атила-абе кефи ме Путин.\n« Отговор #19 -: Февруари 01, 2006, 15:52:23 pm »\nБратята са бето бре:))))\nИмат ракети сигурно да унищожат Слънчевата система, ма си траят:) Пък ония кретени се опитват да изкарат на бял свят черния проект за подводния самолет хахахахаха\nЕх, как ми се стреля с Калашников пак:)))\n« Отговор #20 -: Февруари 01, 2006, 22:19:20 pm »\nНякъде бях чел че бил изграден цял град за контрола на междиконтиненталните ракети "Топол М" Хитрото при тях допреди време не знам сега е че за тях специално са отделени спътници които да ликализират и насочват предполагам и други функции. Точноста на "Топол М" била такава че независимо къде на планетата, могат да поразят цел с мин диаметър 5см исключителна точност за ракети от този тип.\n« Отговор #21 -: Февруари 01, 2006, 22:24:45 pm »\nСамо аз ли мисля, че тия ракети няма да литнат никога. Поне срещу СЕЩ.\n« Отговор #22 -: Февруари 01, 2006, 22:39:06 pm »\nСъщите неща сме ги чували и от Петър I за новите топове. И Саддам за "звездата на смъртта" .\nСамо един е начина да се заключи толкова генерално ;D. И второ инфо дори мълва за реалните "ракети" и последните редици във въоръжението и в жълт вестник не могат да се прочетат / само в този форум /\nРадвам се че има още хора разделяйки САЩ, Русия и Китай като "врагове" съперници..\n« Отговор #23 -: Август 10, 2006, 20:30:29 pm »\nБраво на братушките, Браво на адаша президент. Е затова винаги са ме кефели руснаците - мълчат си, пазят тайни, отвреме навреме намекнат за това че разчитат на грубата сила в особено големи размери. А не кат американците - всеки им знае военните разработки за 2-3 години напред, а за руснаците какво се знае? Никой не знае в Сибир и Нова Земя какви тайни инсталации има.\n« Отговор #24 -: Септември 22, 2006, 20:03:00 pm »\nСпоред проект на нова руска военна доктрина\nОсновни противници на Русия остават САЩ, НАТО и тероризма\nНа едно от следващите си заседания правителството на Руската федерация ще разгледа проект на нова военна доктрина на страната, подготвен от експертна група на Министерството на отбраната в условията на най-строга секретност.\nАко проектът бъде приет, Русия ще може да се намесва “законно” в погранични конфликти, да си затваря очите за разпространение на ядрено оръжие и да се бори с противниците си от съветско време – САЩ и НАТО и с новия противник - международния тероризъм.\nТака започва публикация на руския вестник “Газета” от вторник, която ден по-късно предизвика незабавната реакция на руското военно министерство.В сряда говорителят на ведомството опроверга публикацията, като заяви, че тя е “далеч от истината”. Самият министър на отбраната Сергей Иванов, цитиран от своята пресслужба, заяви, че не е получавал никакви поръчки да изготвя нова военна доктрина и не му е известно за съществуването на такъв проект.\nВестник “Газета” отговори на изявлението на министъра, че публикацията за новата руска военна доктрина, “не е попаднала на празно място”. Според изданието незабавната реакция на министъра е свързана преди всичко с желанието да се избегне преждевременното разгласяване на документа.\nДействащата в момента военна доктрина е приета през 1993 г., а през април 2000 г. Владимир Путин внесе в нея някои промени.\nКакво ново се появява през 2006 г.? Първо - променя се характерът на документа. Предишната концепция бе временна, а сегашната става постоянна. Запазва се отбранителният й характер, който обаче търпи редица промени. .\nТака например в раздела за употребата на Въоръжените сили на Руската федерация се казва, че “Русия може да защищава интересите на своите граждани и зад граница, ако животът им е в опасност”. В действащата доктрина такова положение не е предвидено.\nВтората важна особеност е, че ако се приеме този документ, Русия ще може да участва в погранични военни конфликти, където има “нарушение на принципите на международното право или при положения, които влизат в определението “агресия по отношение на нейни граждани”.\nТретата разлика в новия документ е в раздела “Осигуряване на военната безопасност”. Предвижда се съвместната отбранителна политика на Русия да не се извършва само с Беларус, както е написано в действащата доктрина, а и със страните от ОНД.\nГлавното в този раздел е това, че отсега нататък Русия “се обявява за неразпространение на ядреното оръжие и средствата за неговото доставяне”. В сегашната редакция е записано, че тя е за “универсален характер на режима за неразпространение на ядреното оръжие”.\nСред непроменените моменти от съветско време на първо място са записани вероятните противници на Русия. Авторите на проекта предлагат следното подреждане по важност на противниците - САЩ, НАТО, международния тероризъм.\n“Това, че НАТО и САЩ са оставени като вероятни противници, е не съвсем адекватен остатък от съветската военна доктрина”, коментира пред “Газета” директорът на Института за политически изследвания Сергей Марков. “Естествено, ние трябва да сме готови да се противопоставим на всеки противник, но на нас ни е необходимо развитие на въоръжените сили за локални конфликти”, допълва той.\nОсновната заплаха за националната сигурност остава ненамеса на чужди държави във вътрешните работи на Русия “пряко, или чрез поддържани структури, както и възможността за насилствено настъпление срещу конституционния ред в постсъветски държави, в резултат на което може да се появи нестабилност на границите”, е записано още в проектодоктрината на Русия.\n« Отговор #25 -: Септември 28, 2006, 16:09:23 pm »\n28 септември 2006 / News.dir.bg\nГоворителят на съвета на Руската федерация Сергей Миронов заяви, че задържането на 6 руски офицери по подозрение в шпионаж, са целенасочена провокация и не е изключено да доведат до разпалване на война, предаде Интерфакс.\nВчера в Грузия бяха задържани шестима руски военни в отговор на отказа на руските власти да предадат подполковника от Главното разузнавателно управление на Руската федерация Константин Пугачин, обвинен в шпионаж. Грузинските власти отцепиха сградата на Групата на руските войски в Закавказието. Но се оказа, че подполковникът междувременно е бил преместен в руското посолство в Тбилиси, съобщи Lenta.Ru. Междувременно прессекретарят на посолството на Русия в Грузия Михаил Свирин заяви, че Русия очаква официална реакция от Грузия на задържането на руските военни в Тбилиси.\n« Отговор #26 -: Септември 29, 2006, 11:32:02 am »\n.... айдеее юруш на доматитееее\n« Отговор #27 -: Септември 29, 2006, 23:24:19 pm »\nЗаписите на руските военнослужещи, задържани в Грузия, са “чист монтаж”, заяви руският посланик в Тбилиси\n29 септември 2006 | 11:09 | Агенция "Фокус"\nТбилиси. Посланикът на Русия в Грузия Вячеслав Коваленко заяви, че не вярва на записите на задържаните руски военнослужещи, публикувани на официалната страница на грузинското министерство на вътрешните работи, предаде Газета ру. Според него материалите, за които се твърди, че за заснети със скрита камера, не са нищо повече от “чист монтаж”. Коваленко посочи, че задържаните военнослужещи ще бъдат защитавани от руски адвокати.\nПо-рано грузинското министерство на вътрешните работи обяви, че е публикувало на своята официална Интернет страница видео и аудиозаписи от разговори и срещи на руските офицери с вербувани от тях агенти в Грузия, използвани като основание за тяхното задържане. От записите става ясно също, че задържаните офицери са поръчвали на своите агенти да намират секретна информация за разположението на определени военни подразделения на грузинската армия, военните й учения, както и по отношение на военната база във Вазиани.\n« Отговор #28 -: Октомври 01, 2006, 16:33:47 pm »\nот една война там, най-много ще спечелят американците\n« Отговор #29 -: Октомври 27, 2006, 11:09:05 am »\nПонеже знам какво е отношението към ченъл информациите искам да уточня че в момента така или иначе всяка информация е и дезинформация. Във всеки текст взимайте това което на вас ви се струва че е така. Отсявайте си както цели съобщения така и части от тях.\nСащ не са „супер силата” която беше преди. Докато американците си играеха с ядрени оръжия , руснаците разработваха и осъвършенстваха много по-модерни оръжия, някои базирани н технологиите на Тесла, които правят атомните бомби отживелица. Това са много напреднали технологии като мoлекулярен лазер, скаларно-пулсови системи плюс техните нови устройства, които безопасно постигат пътуване през измеренията(влизане и излизане от физически плътности). Това прави атомните бомби негодни за нищо срещу руснаците.\nНяма реален опонент на руснаците в този момент от играта. Те поемат ролята на пазители нa планетата и се съгласяват да работят с Междугалактическата Федерация на Суверенните Планети. Те ще помогнат да се придвижи човешката цивилизация до следващото ниво на напредък. Това е относително бавен процес от последователни стъпки за да се постигне балансирана интеграция.\nРуснаците ще направят каквото е необходимо за да не се унищожи планетата преди тя да има възможност да осъществи тази следваща междинна крачка. Така да се каже Русия ще прегради пътя на по-лудия елемент от планетарното общество достатъчно дълго за тези от вас които се пробуждат за да осъзнаят по-голямата картина, която се разкрива в момента. Много от „играчите” не са тези, които се представят, че са. Много от вас, които си мислят че са над възможността да бъдат шокирани от странни обрати на съдбата и международни събития със сигурност ще бъдат хванати по бели гащи.\n« Последна редакция: Октомври 27, 2006, 22:39:53 pm от Alien »


Бананов хляб | High Heels Baking\nwritten by Lora Kapustina 16.11.2018\nКогато успея да си изпреваря графика за блога и да съм готова с поне 2 рецепти преди деня за постване, съм решила да питам тези от вас, които ме следват в Инстаграм, какво искат първо да видят. Тази седмица гласуването беше оспорвано между бананов хляб и мъфини. Мъфините загубиха, но само, защото имах място, колкото да напиша мъфини само. Ако бях написала Лимоново – боровинкови мъфини с хрупкави маслени трохи, мисля, че резултатът можеше и да е друг. Хубавото на тези анкети е, че реално няма губещи. Тези неустоими мъфини и рецептата за тях ще се появят на екраните ви след една седмица.\nВинаги съм се чудела защо банановият хляб се нарича “хляб”, а не кекс, на какъвто прилича много повече според съставки. Не съм правила чак толкова много пъти хляб, но доколкото си спомням там не се слагаше толкова много захар. 😉\nПонеже ми беше много любопитно как този вкусен десерт се е сдобил с името си, като типичен милениъл, потърсих отговор на този въпрос в Гугъл. Едно от обясненията, на които попаднах беше, че се казва така, за да бъде окей човек да го консумира преди обяд. Също така се оказа, че си има Национален ден на банановият хляб – 23-ти февруари, ако някой се интересува и рецептата толкова много му хареса, че реши от тук нататък да го празнува … с бананов хляб, разбира се.😉\nКога ще го консумирате си е изцяло ваша работа и аз не мисля да ви съдя без значение дали ще изберете да закусвате с него или да ставате посред нощ за някоя и друга хапка за по-добър сън.\nФактите са си факти и това е е един невероятно вкусен десерт, който особено ако обичате банани като мен, ще харесате от първата хапка. Също така бих искала и да добавя, че ароматът на карамелизирани банани, който се носи по време на печене е Б.О.Ж.Е.С.Т.В.Е.Н!\nЕто и от какво ще имате нужда, за да си го направите:\n1 шепа шоколадови капки\nКато един типичен кекс, въпреки, че не се казва точно така, банановият хляб се пече на 180 градуса.\nЕдин от важните компоненти в тази рецепта е маслото и по-точно кафявото масло. Това не е някакъв специален вид масло, а масло, което вие сте си направили. За целта слагате цялото количество масло в малка касерола и го слагате на котлона на средна към висока степен. Постепенно то започва да се топи, а когато се разтопи напълно ще дойде и моментът да заври. Разбърквайте го съвсем леко и го наблюдавайте как започва да потъмнява в следващите минути. Цветът, който трябва да се получи е карамелен. Внимавайте да не прегори, защото ще започне за горчи.\nМахнете го от котлона и го оставете да се охлади. През това време можете да пристъпите към другите съставки. За по-силен бананов аромат трябва да използвате добре презрели банани. Аз, обаче, обичам да си ги похапвам леко зелени и хрупкави и затова нямах такива вкъщи. Не беше проблем – и вкус и аромат си имаше.\nТри от бананите се белят, слагат се в купа и се намачкват с вилица. След това към тях се добавят и яйцата и се разбиват леко, колкото да се смесят. В отделна купа се смесват всички сухи съставки, а именно – кафявата захар, брашното, бакпулверът, канелата и индийското орехче. След това към тях добавяте бананово-яйчената смес и ги разбърквате добре с миксер или с тел на ръка. Добавяте маслото, като ви препоръчвам да си оставите 2-3 с.л, с които да намажете готовия бананов хляб и накрая и шоколадовите капки.\nЩе получите гъста смес, по-гъста отколкото за обикновен кекс. Изливате я във форма, която предварително трябва да сте намазани с масло и поръсили с брашно. Ако и вие решите да опечете вашия бананов хляб в правоъгълна форма като мен, можете да сложите хартия за печене, която да предпазва дължините и дъното,а да намажете само ширините.\nПоследният банан срежете по дължина и със страната на разреза го “облечете” в кафява захар. След това го поставете отгоре върху готовата смес. Това не само, че ще допринесе вашият бананов хляб да има абсолютно неустоим вид, но и ще предаде аромат на карамелизирани банани, за които ви споменах по-нагоре.\nПеченето отнема между 50 мин и 1 час, затова бъдете търпеливи. Не отваряйте фурната в първите 30 минути, за да не попречите на банановия хляб да се надигне. След като минат 50 минути проверявайте с клечка за зъби през 5 минути до готовност.\nОставете го да се охлади добре. Наистина добре. Поне за 3-4 часа. Много е важно. Дори и да обичате да ядете тестени изделия топли като Иван. Нито ще ви се отрази добре на стомаха, нито ще успеете да се насладите на целия вкус и аромат. Докато е топъл можете само да го намажете с последното количество кафяво масло и да се опитвате да се разсейвате докато не минат тези няколко часа.\nЕ, това беше от мен за тази седмица. Надявам се да ви е харесала тази рецепта и да се решите и вие да си я направите. Ще се радвам да ми изпращате снимки и на вашите десерти.\nСъщо така ако още не знаете имам канал в YouTube. Много е малък все още, но преди няколко месеца и блогът беше.


Карантинираните ще гласуват в мобилни секции | BIG5.BG\nBIG5 АКЦЕНТИ Карантинираните ще гласуват в мобилни секции\nДепутатите приеха на първо четене промените в Закона за извънредното положение, които ще позволят хората под карантина да гласуват на предстоящите парламентарни избори, предаде БНР.\nЧленовете на секционните избирателни комисии за извънредните секции ще са не по-малко oт трима. Това важи и за броя на членовете на комисиите извън страната – по преценка на ЦИК.\n„Няма как да се спазят изискванията на Изборния кодекс. Няма как да се спази представителността и от Централната избирателна комисия, и парламентарната при толкова партии в Народното събрание с трима представители. Как тези, които са карантинирани, ще докажат, че са карантинирани – в списъците, които РЗИ-тата водят просто са описани едни имена“.\n„Не можем да не се съобразим и с опасенията, изразени и от колегите от БСП, и от становището на ЦИК. Предлагам в дух на диалог да прецизираме текстовете, всеки да си направи предложенията и да се съобразим и със становището на Централната избирателна комисия“.


841 от 1531 прокурори избраха Евгени Иванов във ВСС – DeFakto.bg\nHome / Законът / 841 от 1531 прокурори избраха Евгени Иванов във ВСС\nDe Fakto 26.09.2020\tЗаконът, Избрано Напишете коментар 1,330 Прегледа\nОбщо 117 магистрати пуснали недействителен глас, 573 не са гласували\nС гласовете на 841 от общо 1531 прокурори в страната единственият кандидат Евгени Иванов става член на Прокурорската колегия на ВСС от професионалната квота. Други 117 магистрати магистрати, участвали в изборите, са дали недействителен глас. Това би могло да се тълкува и като протестен вот.\nМандатът на Евгени Иванов ще е до октомври 2022 г., когато изтича петгодишният срок за този състав на ВСС. Иванов заема мястото на Даниела Машева, вече зам.-главен прокурор.\nРезултатът не изненадва никого, най-любопитното в днешния ден бе каква ще е избирателната активност, предвид нееднократните публични призиви – наистина от други правни професии към обвинителите, да бойкотират избора и да не дават “вот на доверие” на Иван Гешев. Пред Съдебната палата имаше и два протеста.\nВ крайна сметка днес са гласували 958 прокурори от 1531 имащи право на глас, отчете Изборната комисия. Това е 62,57 % обща избирателна активност. За валидност на вота се изисква участието на повече от половината от обвинителите и условието е изпълнено.\nС хартиени бюлетини са гласували едва 86 прокурори, като 15 от бюлетините са недействителни. Което вероятно означава, че не е задраскано единственото възможно квадратче срещу името на единствения претендент. Действителните бюлетини са 71. С бюлетина гласува и самият кандидат (на снимката горе).\nЕлектронно са гласували 872 прокурори, като 102 гласа са недействителни.\nОбщо действителните гласове са 841. 573 прокурори изобщо не са гласували.\nРавносметката е, че “за” единствения претендент са гласували повече от половината от обвинителите (половината са 766), но място за хвърляне на шапки няма. Още повече, че миналата събота прокурорите бяха приканени от Иван Гешев да изберат човека, който да защитава “нашите” интереси, а кандидадът прогнозира, че призивите за бойкот просто ще закарат повече хора пред урните (фигуративно, имаше се предвид и вотът онлайн). Е, не се получи съвсем така.\nСлед обявяването на резултатите Евгени Иванов изказа благодарност към своите колеги за получената подкрепа. Заяви, че прокурорите са институция и днес са доказали, че не се поддават на външни внушения, той се ангажира да бъде представител на прокурорите във Висшия съдебен съвет.\nПредишна Прокурорите избират нов член на ВСС (допълнена и обновена)\nСледваща Проф. Емилия Друмева: Всички съдебни състави, а не само върховните, трябва да се обръщат към Конституционния съд\nКадрови драми в спецправосъдието след обжалване на избора на шеф


Този продукт на бранда Джон Фрида е балсам за обем и блясък от серия Luxurious Volume, подходящ за коса с нужда от дълготраен обем, която е девитализирана вследствие на външни агресии. Балсамът има лека формула с Кофеинов комплекс, който възстановява и енергизира косата. Предлага се в опаковка от 250 мл.\nСъстав: Aqua, Cetearyl Alcohol, Behenamidopropyl Dimethylamine, Parfum, Isopropyl Palmitate, Lactic Acid, Benzoic Acid, Benzyl Alcohol, Silicone Quaternium-22, PPG-3 Myristyl Ether, C30-45 Alkyl Dimethicone, Disodium EDTA, Steartrimonium Chloride, Glycine, Caffeine, Maris Sal, Malic Acid, Glycerin, Alcohol Denat., AMP-lsostearoyl, Hydrolyzed Wheat Protein, Linalool, Butylphenyl Methylpropional.\nНанесете от продуктът на влажна коса, след това изплакнете с вода. За оптимални резултати използвайте след измиване с шампоан JOHN FRIEDA Luxurious Volume Шампоан 7 дни обем.


Автор: Екип Blagoevgrad24.bg 11:41 / 01.10.2019 Коментари (1) 151\nЗловеща кукла без очи ме гледа през счупения прозорец на рухнала къща. Наоколо няма никой и се чува само вятърът в короните на дърветата. Призрачно и плашещо е. В Чернобил съм...\nАварията в централата се случва точно 16 дни след раждането ми! Нищо не помня, но още в съзнанието ми са уплашените погледи на по-възрастните от мен, които преживяват трагедията. Десетки изчетени книги и още толкова изгледани филми по темата не ми бяха достатъчни. Имах нужда да видя с очите си най-голямата трагедия в историята на човечеството, за да тегля чертата между легендите и страшната действителност.\nИ така се озовах в Чернобил!\nВ три поредни материала ще ви разкажа за едно от най-екстремните преживявания в съвременния свят, а поуките и впечатленията оставям на вас, пише Иво Ангелов за "България Днес". Купих си самолетен билет до Киев, резервирах си хотел в украинската столица и тръгнах само с една раница на гърба. На Христовата възраст от 33 години поех към най-мрачната част на света, без да знам дали накрая ще бъда разпнат. В багажа си имах два чифта обувки, защото знаех, че единият от тях никога няма да се върне обратно в България.\nЗа пътуването до Украйна не ви е необходима виза (трябва да имате червения задграничен паспорт), но приключението до Чернобил е необходимо да организирате няколко месеца по-рано. След излизането на екран на филма на HBO за промишлената авария интересът към Припят и околностите му е огромен. В Киев вече има няколко лицензирани агенции, които организират екскурзии, така че имате избор.\nНасочих се към най-популярната, с която си комуникирахме през социалните мрежи. Изискват данните от задграничния паспорт и да предплатите капаро. Цената за еднодневен тур до Чернобил и околностите е 98 долара (около 175 лева). За украински граждани цената е наполовина, но няма защо да им се сърдите, това е световна практика. В Петра входът е 100 долара за чужденци и в пъти по-евтин за граждани на Йордания.\nНо да се върнем в Украйна... С карта плащате капаро, което обикновено е около една четвърт от цялата сума, а остатъкът се дава на място преди тръгване. Може също така да платите с украински гривни. И на няколко пъти напомнят - забранено е в опасната зона да сте по къси гащи и тениски, както и с отворени обувки.\n"Хм, от България сте. Миналата седмица имахме трима души от вашата страна, казват, че има голям интерес към Украйна", казва служител на агенцията, докато обработва документите на мен и приятелката ми Гергана. И добавя, че досега хора от 47 държави от целия свят официално са посетили едно от най-мрачните места на планетата ни.\nТочно в 8 ч. сутринта група от 16 души се качваме в модерен микробус - има хора от Австралия, Великобритания, Украйна и шестима индийци. Шофьорът Генадий е мълчалив, но впоследствие става по-приказлив и активен в снимките, защото се оказва, че и той за първи път посещава Чернобил.\nСлед Киев за кратко време се движим по магистрала, а след това се друскаме по междуградски път със солидно количество дупки. Колкото повече приближаваме ядрената централа, толкова повече намалява автомобилният трафик. Докато в един момент изчезва напълно.\nЗа радиацията казват, че не може да се види и няма вкус и мирис. Но я усещаш чрез учестеното биене на сърцето си и онова очакване на непознатото. И докато съм потънал в мисли, микробусът спира - време е за първата проверка.\nГранично-контролно пропускателен пункт "Дитятки" е в началото на 30-километровата обезопасена зона. Въоръжени с автомати войници стриктно следят за реда, а две бариери и обезопасителни съоръжения спират дори мисълта, че можеш да минеш инкогнито.\nТук се срещаме и с Оксана - синеока брюнетка, която е нашият гид в опасното пътешествие. Усмивката й успокоява, а от време на време разсича тягостната обстановка с шеги. На всеки раздава електронен билет и магнитно устройство, което през цялото време стои на гърдите и отчита количеството приета радиация.\nВойниците съсредоточено проверяват документите ни. Сверяват лицата ни и снимките в паспортите. И дават зелена светлина - радиоактивното пътуване може да започне.\nВълнението е голямо - индийците са притеснени, британецът не спира да говори, а аз не мога да отлепя поглед от прозореца. А навън няма нищо - пусти пътища, голи поляни, призрачна обстановка...\nИ точно в този момент пред нас се появява Чернобил. Градът, не централата. По време на аварията в него живеят около 14 000 души, но вече е почти изоставен. Казвам "почти", защото сега там има около 500 души, които работят и живеят.\n"Всеки от тях може да остане тук 15 поредни дни и след това за половин месец трябва да отпътува към по-далечно място, където няма радиация. След това отново може да се върне, като трябва да спазва тази цикличност", разяснява Оксана, докато се движим из Чернобил. Единствените признаци на живот идват от бездомните кучета. Ако сте гледали сериала на HBO, те бяха обект на ликвидация след аварията - групи с оръжия ги убиваха, но мнозина животинки се спасяват и поколенията им продължават да живеят по тези опасни места. В никакъв случай никога нищо не пипайте!\nТези думи стават като татуировка на ушите ти. Постоянно ги чуваш и се превръщат в мантра. Всяко живо същество и всеки предмет носи радиация. И досегът с него може да е фатален. Предупреждават ни, че не трябва да ядем шипките и гъбите, които растат навсякъде. "Кога пък ще ми дойде наум да ям гъби в Чернобил?!", си казвам сам на себе си. И дори не чувам шегите, че гъбите изглеждат сякаш всеки момент ще тръгнат на четири крака.\nЗаради липсата на активен живот природата си е взела своето! Дървета и храсти настъпват към пътища и тротоари и постепенно ги скриват от човешкото око. От време на време се мярка някой случаен човек, който дори не ни поглежда.\nПосещаваме местната църква, в която... няма радиация. Точно така, по необяснима причина светата обител и дворът й са били пощадени от тихия убиец и местните духовници дори си отглеждат грозде. По техни думи напълно безопасно за консумация. И като заговорихме за похапване, в Чернобил си имат хранителен магазин. Със салами, млечни продукти, както и одеколон и дрехи. На входа са щайгите с краставици и домати. Тук местните си пазаруват и не се плашат от радиация.\nПоглеждам уреда на гърдите си. Още е на стойност 0. Дотук добре! Чернобил ме впечатлява със своята призрачност, но ни най-малка представа си нямам какво ми предстои.\nПищенето на дозиметрите може да те побърка. Дразнещият звук бързо се засилва, когато се доближим до т.нар. hot spots (горещи точки) - там радиацията е в пъти по-голяма и дори не бива да бъдат доближавани.\nОтпътуваме от град Чернобил и навлизаме в още по-опасната 10-километрова зона, която военните са отцепили и отново има граничен пункт, в който проверяват документите ни. Тук започват една след друга да се разкриват тайните на социализма, чиито зловещи знаци днес са изоставени сгради, разпилени по земята детски играчки и буйна растителност.\nНо преди да стигнем злощастния IV реактор, имаме още две спирки.\nПърво се насочваме към радиолокационна станция "Дъга". Съоръжението с приблизителна височина 150 метра и дължина 800 метра е част от противоракетната отбрана на СССР със задача да засича изстрелване на вражески балистични ракети в първите 2-3 минути след изстрелването. Около нея е изградено селище, в което са живеели висшите военни и техните семейства. Жените и децата са били в отделно градче, като не са имали право да доближават радара, който заради характерния звук, който излъчва при работа, получава прозвището "Руски кълвач".\nТясно пътче от наредени плочи води към военната база, за която преди 1989 г. се е казвало, че е... детски лагер. Мъртви дървета са изпопадали, други зловещо скърцат и са готови всеки момент да рухнат. Някои от тях са препречили пътя и се налага микробусът ни да ги заобикаля през тревата. Дозиметрите направо полудяват!\nТръпки те полазват, когато се разхождаш между изоставените блокове. На своя отговорност влизам в полуразрушено училище. "Радиация вътре няма, но може да падне", казва ми водачката Оксана и ми се усмихва. Малки горски пътеки криволичат между детски градини, площадки за игра... Усмихнати дечица ме гледат от рисунка върху стена, докато ръждясало самолетче ми се изпречва на пътя и се налага да го прескоча. Влизам и в сграда, където са се обучавали шофьори. Стъкла се трошат на още по-ситно под обувките ми, а ръждясали знаци висят по грозните стени.\nИ най-накрая я достигаме! "Дъга"! Величествена и огромна е. Навсякъде около нея е разсипан пясък. Украинската ни гидка отново залага на чувството за хумор: "Не е направен плаж, пясъкът ограничава радиацията". Оставаме само няколко минути и с бърза крачка се отправяме към изхода на тайния военен обект.\nАко някой ден се осмелите да посетите Чернобил, се пригответе за бързо ходене. Никъде няма да се застоите дълго. Според опасността на мястото престоявате от 2 до 10 минути.\nТочно преди да достигнем избухналия реактор, правим лека отбивка. Село Копачи е почти напълно заровено, а единственият признак, че тук някога е имало живот, е детската градина. В този момент очите ми трудно понасят гледката. Колкото и да си непукист, инстинктивно извръщаш поглед. Буца засяда в гърлото ми, когато виждам изоставените играчки и отворените тетрадки, в които детска ръчичка е изписвала букви. А в един изненадващ момент дете и тетрадка са били откъснати един от друг заради изненадващата евакуация. И никога повече не се събират заедно. Шкафовете са обърнати, мизерия е завладяла това място, в което преди 33 години е кипял живот.\nНа входа на детската градина нагледно ни демонстрират колко опасно е това място. Когато дозиметрите се доближават до земята, отчитат 40 микросиверта на час. За справка, през обикновен ден в София стойността е 0,12. Разликата е 333 пъти.\nСлед няколко завоя по пустия главен път пред групата ни се появява IV реактор. Той е опакован в новия си модерен саркофаг, който е планиран да издържи в следващите 100 години. Под него е старият бетонен ковчег, за който се счита, че вече не е надежден. Изненадващо тук животът процъфтява. По тротоарите вървят хора, работник подкастря храсти, а автобуси ни срещат по кръстовищата.\nНа не повече от 50 метра от саркофага е изграден мемориалният паметник, при който оставаме точно две минути. Чудиш се какво правиш тук, не е ли опасно... И в следващия момент виждаш работници с широки усмивки, които спокойно обикалят, крачката им не е припряна и се насочват към работните си места. Някъде в далечината се виждат недовършените пети и шести реактор. Край тях като нарисувани с молив в небето зловещо стърчат кранове. На 25 април 1986 г. кранистите за последно работят с тях и никога повече не се връщат. Те са зарязани в нищото и заради огромните стойности на радиация в металните конструкции не е планирано да бъдат местени.\nСтава време за обяд. Насочваме се към столовата на Чернобил. Тук е и първият скенер, през който преминаваме, за да проверим дали сме приели опасно количество радиация. Устройството изследва цялото ни тяло, но акцентира най-вече върху ръцете, краката и косата. След няколкосекундно затишие светва зелената лампа и мога да продължа. Храната е простовата, но вкусна (виж менюто в карето). Първо, второ и трето струват 10 долара, които се плащат при записването в Киев. Гледам лицата на хората - никой не изглежда притеснен, хапват си спокойно и се смеят на глас.\nИ аз се усмихвам, защото знам, че предстои най-интересната част от приключението - призрачният Припят.\nВ следващия брой четете последната част от пътуването ми до Чернобил - защо увеселителният парк и стадионът в Припят никога не посрещат хора и какви стойности достига радиацията в най-пострадалия след аварията град.\nМенюто в столовата\nСалата от свежи домати и краставици\nСалата от червена ряпа с грах\nСелска супа със сметана\nРяженка (напитка от ферментирало мляко, по-кисела от айрана, много популярна в Русия, Украйна, Беларус и Полша)\nЧай със захар\nСвежа слива (т.е. не сушена)\nНай-голямата трагедия в историята на човечеството е Втората световна война. Чернобил е доста по-надолу в списъка.


Руини на Римската Крепост Турис, Александрия » Аудио Пътеводител\nРуини на Римската Крепост Турис, АлександрияCod 1515\nИсторията на крепостта тръгва от римската епоха, по времето на император Траян. Де Турис, важно укрепление срещу турците, е свързано както с името на Константин Велики, така и с името на Мирча чел Бътрън. Легендите разказват, че под замъка се намира един тунел, който се свързва с другата страна на Дунава.\nРазкопките в средновековния град Турну Мъгуреле са разкрили няколко гроба, които археолозите са датирали да съществуват от римско време. Пак тук е била открита една фурна за хляб и няколко останки от ателиери, в които са се конфекционирали военни материали. Фрагментите от оръжия и щитове, открити тук, завършват хипотезата, съгласно която крепостта датира от времето на император Траян. Мястото на левия бряг на река Дунав е предпочитано и от други царе. Историците потвърждават, че върху руините на римската крепост е построено друго укрепление през четвърти век, по време на царуването на Константин Велики. Мистерията около крепостта, издигната тук от императора, се губи в мъглата на времето. Факт е, че според историците, на същото място в продължение на стотици години, е щял да издигне ново укрепление Мирча чел Бътрън.\nПо време на царуването на Мирча чел Бътрън (1386-1393 година), Крепост Турис играе важна роля в отбранителната система на румънската страна. Мястото представлява важен стълб на системата от укрепления, които воеводата е повдигнал бастион срещу Османската заплаха на юг от Дунава. Историците говорят за плана на воеводата за издигане на брега на река Дунав на една силна верига от укрепления с цел на защита срещу турците. В Телеорман, Мирча чел Бътрън е искал да укрепи системата и в допълнение към укреплението в Турну са били издигнати други две крепости, в местността Фрумоаса и Зимничя. Стените на построените от Мирча чел Бътрън къщи са имали дебелина от 4- 5 метра. Формата на крепостта е на шестоъгълна кула, изградена от камък, смесен с тухла и подсилен с дървени греди. Стената е имала кръгова траектория и по нея са били поставени масивни кули. Крепостта е имала два бастиони в ъглите и трета, половината стени.\nВ края на господстването на Мирча чел Бътрън, Турну е завладян от турците, влизайки под османско владичество. По-късно е превърната в турска рая. Оказва се, че крепостта е била модифицирана, докато е под турска власт. Добавили са още една кула в средата на укреплението, след като стените са били частично разрушени по време на пожар. По време на царуването на Влад Цепеш, крепостта се връща в Румънската страна, но за кратко. Близо век и половина по-късно, Михай Витязул ще я завладее под турска власт.\nРуините на Турис са пропити с история и легенди. Казва се, че под портата е изкопан един тунел, който води до отсрещния бряг на река Дунав. Легендата разказва, че през този тунел са избягали от нашествениците румънските боляри, на другата страна на Дунава, където разполагат своето защитено богатство. Легендата се опровергава от историците. Археолозите, които са се заемали с крепостта в Турну, през годините не са намерили никакви доказателства в подкрепа на легендата за тунела.


Wacom Intuos Pro Small графичен таблет (PTH460K0B) на цена 456 лв\nWacom Intuos Pro Small графичен таблет\n0 лв456 лв\nСпестявате: -456 лв\nS размерът Intuis Pro e Wacom Small (Малък) - много компактен. Размера му го прави удобен и преносим, защото заема малко площ и може да се побере удобно в чанта.\nIntuos Pro Small е последният модел от Pro серията на японският гигант Wacom с мощна функционалност и обновен дизайн.\nПрецизност и висока производителност\nБлагодарение на Wacom Pro Pen 2 писалка с над 8000 нива на натиск и чувствителност на наклона, новият Wacom Intuos Pro Small ви гарантира творчески постижения занапред.\nWacom продължава да налага професионални стандарти в графичните таблети\nОтличеният с награди Intuos Pro Small дава нови възможности за творчеството ви и допълва семейството на Intuos Pro, като същевременно е подходящ за всяко работно пространство. С Wacom Intuos Pro можете да рисувате картини, илюстрации и др., да редактирате снимки и видеоклипове, или да правите дигитален дизайн по по-естествен начин повече от всякога. Новият таблет е добре балансирана комбинация от технологии, използваемост и ергономичност.\nРаботна площ таблет 158 x 98 mm, 160 x 100 mm\nГрафичен таблет - екстри Възможност за Работа с лява и дясна ръка, Expresskeys, Multi-touch технология, Гумичка на писалката, Чувствителност на наклона на писалката ±60 нива, Touch Ring бутон с 4 програмируеми функции, Стойка за писалката\nWacom MobileStudio Pro 13 Gen 2 графичен таблет\nWacom One 13 pen display графичен таблет\nWacom MobileStudio Pro 16 Gen 2 i7 512GB графичен таблет\nWacom Cintiq 22 графичен таблет\nWacom Pen за CTH471L и CTH671L\nWacom Pen 4K за Wacom Intuos\nWACOM VESA mount за Cintiq Pro 24/32\nWACOM Ergo Flex поставка за Cintiq Pro 24/32\nWACOM Stand поставка за Cintiq Pro\nWacom Link Plus за Wacom Cintiq Pro 13 и 16


13-а Олимпиада на бизнес лидерите тази събота, 25 юни - Новини от БФБЛ и партньори - БФБЛ - Български Форум на Бизнес Лидерите\nНачало / Новини & Събития / Новини от БФБЛ и партньори / 13-а Олимпиада на бизнес лидерите тази събота, 25 юни\nКметът на София Йорданка Фандъкова и спортният министър Красен Кралев откриват най-голямото корпоративно спортно събитие\nСлужители и топ мениджъри на над 30 водещи български и международни компании ще премерят сили в традиционната Олимпиада на бизнес лидерите тази събота, 25 юни 2016 г., в отличната база на Англо-американското училище в София. Българският форум на бизнес лидерите (БФБЛ) организира най-голямото спортно корпоративно събитие у нас за 13-а поредна година.\nВ спортния празник участие ще вземат и Йорданка Фандъкова, кмет на София и почетен член на БФБЛ, и министърът на младежта и спорта Красен Кралев, които ще обявят началото на турнирите в общо 15 отборни и индивидуални дисциплини, сред които футбол, волейбол, баскетбол, тенис, тенис на маса катерене, салса, шах, дартс и много други.\nБизнес олимпиадата – едно от най-очакваните събития в календара на БФБЛ, събира представители на най-големите български и международни компании – членове и съмишленици на БФБЛ, представители на институциите, дипломати, спортисти, обществени фигури, медии. Всички те могат да се включат в турнири по избор и да спечелят купите на Хюлет-Пакард Ентерпрайс, АбВи, ЧЕЗ, БМВ, Сименс и Спиди, да вземат урок по салса или йога или да приложат печелившата си тактика в шаха, таблата, картите и скрабъла. Гостите ще опитат късмета си в традиционната лотария за над 100 атрактивни награди, предоставяни безвъзмездно от членове и приятели на Форума.\nСъздадена за развлечение на служителите и семействата на всички компании-членове на Форума, Олимпиадата на бизнес лидерите утвърждава честната игра, отборния дух и активния начин на живот. Непринудената атмосфера, турнирите с професионални съдии и забавленията за всички възрасти привличат все по-голям брой посетители.\nВратите отварят в 12 ч. в Англо-американското училище в София в Панчарево (карта). Състезанията започват в 13 ч. и се очаква да приключат около 15,30 ч., следва награждаването.\nВажно: в отборите по футбол, волейбол и баскетбол участват 5+1 играчи (плюс резерви). Състезателите по волейбол и бадминтон трябва да носят допълнителен чифт обувки за залата. Умоляваме любителите на йогата да си носят постелки.\nСпонсори - АбВи, АстраЗенека, БМВ Груп, Джей Пойнт Груп, Сименс, Спиди, Хюлет-Пакард България, ЧЕЗ, Уилсън Лърнинг, комплекс Св. Георги Победоносец\nПартньори - Англо-американско училище в София, Армфайт, Данон, Каменица, Нестле, Пепси, Пен Д’Ор, ТНТ, комплекс Св. Георги Победоносец\nДарители на предмети за томболата - Адифарм, БНП Париба, Винекс Преслав, Виваком, Гранд Хотел София, Грийн Лайф, Елтрак, Мари Бризар Уайн енд Спиритс, Кредоуеб, Мтел, Нестле, Пулс фитнес и спа, ТНТ, Уилсън Лърнинг, УниКредит Булбанк, Хилтън София, ЧЕЗ, Шел, Юник Естейтс


Всемирното Православие - ПУБЛИКУВАНИ БЯХА РЕШЕНИЯТА НА АРХИЕРЕЙСКИЯ СЪБОР НА СРЪБСКАТА ПРАВОСЛАВНА ЦЪРКВА\nПУБЛИКУВАНИ БЯХА РЕШЕНИЯТА НА АРХИЕРЕЙСКИЯ СЪБОР НА СРЪБСКАТА ПРАВОСЛАВНА ЦЪРКВА\nНаписана от По информация на сайта на Св. Синод на Сръбската православна църква; Превод: Всемирното православие\nАрхиерейският събор на Сръбската православна църква (Белград, 28 април – 10 май 2018 г.) взе единодушно решение за канонизирането на трима православни християни сърби, убити мъченически от албанците заради вярата си – Григорий Печки, Василий Печки и Босилка Раичич и други пострадали с тях.\nМладият Григорий Печки (XVII–XVIII в.) се подвизавал в манастира на Печката патриаршия. Той бил убит мъченически, след като отказал да приеме мюсюлманската вяра. На мястото, където християните тайно го погребали, започнали да стават чудеса, затова по-късно там бил издигнат малък храм. В средата на ХХ в. властите решили да строят на това място, затова разрушили църквата. В нейните руини било открито нетленното тяло на мъченика. Установено е паметта му да се отбелязва на 22 януари.\nВасилий Печки (XVII в.) работел като хлебар в гр. Печ. Когато албанците откраднали младата му красива дъщеря, той решил да се бори за нейната чест и помолил да си остане християнка. Но албанците жестоко го били с ятаган и го оставили да умре. Мястото на неговото погребение започнало да се почита от православните, които издигнали църква, но турците скоро след това я разрушили, а по време на войната в Косово и Метохия (1999 г.) мястото било напълно заличено. Паметта му ще се чества на 29 април.\nБосилка Раичич (XVIII в.) била на 17 години, когато албанците я отвлекли. Тя категорично отказала да се омъжи за албанец, да смени вярата си. Младата християнка издържала с Божията помощ всички мъчения. След това я извели от селото и нарязали на парчета тялото ѝ, а на роднините ѝ забранили да я погребат. Народът нарекъл мястото на нейната кончина „Гробът на девойката“, а отскоро в Печкия манастир има стенопис с нейното изображение. Паметта ѝ ще се чества на 13 октомври.\nСъборът избра нови архиереи и прие решение да започне подготовка за тържественото отбелязване на 800-годишнината от автокефалията на Сръбската православна църква през 2019 и 2020 г. В рамките на това събитие беше решено да се отбележи и 1000-годишнината от основаването на Охридската архиепископия.


June 2018 - Усмивка\nОценяваме ли достатъчно нещата, които ни разсмиват? Или започваме да ги анализираме и да се дивим на “глупостта” и наивността на хората, които са станали повод за нашата усмивка. Всеки човек има различно чувство за хумор и не винаги възприятията ни за това кое е смешно и кое не, съвпадат. Ето защо комедията е един…\n21-ви век настъпи и за бързите кредити с CrediNet\nCrediNet е ново поколение бърз потребителски кредит, който предлага изцяло онлайн услуга на желаещите да вземат пари назаем, като по този начин им спестява редене и чакане по опашки, бюрократично пренасочване от гише на гише и допълнително време за посещаване на офис. За да отговори адекватно на нуждите на потребителите, MicroCredit, чийто продукт е CrediNet,…\nДиетите със странни имена\nПролетта е сезонът, когато времето е все още непостоянно – нито толкова студено като зимата, нито все още достатъчно топло. Това е времето от годината, когато всичко се пробужда – природата, дори и нашите обещанията ни от Нова година – да спортуваме повече и да отслабнем през новата година. Все пак лятото приближава и дрехите…\nАх, това авокадо\nАвокадото стана постоянен гостенин на българската трапеза. От деликатес се превърна в ежедневие. То замества дори чушките. Във всеки сайт пише ползите от авокадото – те са многобройни. Дали ще се консумира в чист вид, в салата, разядка или десерт дори, няма никакво значение. Едно е сигурно – много е полезно! Кулинарията също е в…


Висилка и кофички за открито - fitzona.com Интернет Фитнес Магазин\n> Фитнес уреди>Фитнес уреди на открито>Висилка и кофички за открито\nВисилка и кофички за открито\nКомбиниран уред за кофички и повдигане на крака с висилка.\nКомбиниран уред за двама за открит фитнес. Уредът развива мускулите на ръцете, гърба и гърдите, като дава възможност за коремни преси с кофички и тренировки за трицепс, както и вис за крака.\nВисилка лакетна опора за открито - уред за кофички и повдигане на краката. Външен фитнес уред с размери Д/Ш/В 1300х600х1400 мм, зона за безопасност - 4300х3600 мм. Монтажът на фитнес уреда за открито се извършва чрез анкериране като за целта е необходим бетонен фундамент с размери 500х500 мм и дълбочина 350 мм.\nразмери д/ш/в – 1300 х 600 х 1400 мм.\nвисочина на свободно падане 1400 мм.\nPath: Home > Фитнес уреди > Фитнес уреди на открито > Висилка и кофички за открито


Приключението започва … с талантите на СМГ и НПМГ (част първа) | Народно читалище "Тротоара 2020"\nПриключението започва … с талантите на СМГ и НПМГ (част първа)\nНачало>Новини>Репортажи>Приключението започва … с талантите на СМГ и НПМГ (част първа)\nПредставяме ви талантливите ученици, които ще видите на сцената в концертната част на “Приключението”. Музиканти, танцьори и още нещо – това са обединените инициатори на нашето събитие. Те идват от Софийска математическа гимназия, Национална природоматематическа гимназия, 97 СУ, 18 СУ и НГДЕК. Какво да очакваме, разберете повече от самите участници.\nКак идва идеята за събитието?\nЛазарина Попова (Зари) oт X “а” клас в СМГ намира T.R.A.P. в Интернет, докато разглежда различни благотворителни каузи. Когато научава за идеята и целите на мястото, предлага на своята съученичка Лилия Панайотова да посетят центъра за творчество.\n“Самата аз обожавам изкуствата – споделя Лилия. – Като малка винаги съм искала да танцувам, рисувам и гримирам и да разбера как се прави видео-обработка. Тези неща костват време и пари, затова нямаше как да ги получа. Поисках да бъда част от това, за да помогнем заедно на деца и младежи със същото предизвикателство”.\nЗари и Лили решават да направят благотворителен концерт, заедно с НПМГ, за да подпомогнат каузата за изграждане на T.R.A.P. за да има място, в което всеки може да намери творческото си АЗ и да се развива.\n“Развиваш се, когато се движиш и запознаваш с хора, които също търсят развитие – вярва Лилия. – Развиваш се, когато подобряваш и работиш върху способностите си. Развиваш се, когато четеш, мечтаеш и се интересуваш. Развитието е да създадеш себе си! Аз така развивам себе си. Трудно е, но ако беше лесно, всички щяхa да го правят!”\nПътят на изкуството не винаги е лесен.\nУсещането, което идва с напредъка, обаче е незаменимо. Мария Мутафчиева от X “в” клас в СМГ е един от талантите, който откликва на поканата на Лили и Зари. Мария пее и свири на пиано и на китара. За нея музиката е това, което й помага да види по-красивата страна на света. А вдъхновението – то идва от самата любов към музиката.\n“Чувствам как всичките ми желания и мисли се превръщат в реалност и образуват една мелодия или текст на песен – Така Мария описва усещането да пее и свири. – По този начин успяваш да докоснеш останалите хора и да им покажеш кой си всъщност…”\nВ концертната програма Мария ще се включи като част от група “58 Degrees”. Те ще сформират само преди месеци, но още от първата репетиция новата група се сработва като екип.\n“Приятелството ни, еднаквите интереси и вкус за музика, както умението да се забавляваме, докато работим, са причината за добрата ни работа в екип”.\nМладите музиканти гледат на участието си в благотворителния концерт като на едно добро начало за кариерата им като група.\nЗа другата рок-група, която ще видите на концерта, инициативата става повод за сформирането им. Ивайло и Владимир от СМГ и Цветомир от 18-то СУ започват да свирят заедно преди седмици, за имат възможност да помогнат на каузата.\n“Да сформираш група така светкавично е трудна задача – споделя Цецо. – Нужно е всички да се слушат един друг и да споделят идеи и препоръки към свиренето на другия”.\nВладо разказва, че отдавна мечтае за подобно на T.R.A.P. място и е радостен съставът им да бъде част от него от създаването му. Когато центърът бъде завършен, в него ще има репетиционна и звукозаписно студио. Там групи като “58 Degrees” и съставът на Ивайло, Владо и Цецо ще могат да репетират, да се развиват, а и да се срещат с нови музиканти.\n“Свиренето ми дава свободата да създавам каквото си пожелая, каквото ми е на ум – така Владо описва усещането да свири. – Това е пълна свобода на изразяване на всички мисли и емоции, дори тези, които не знаеш, че съществуват в теб. Музиката прескача недостатъците на езика и говори право на сърцето. Това е призванието ми и затова се занимавам с нея. Мисля да се развия и професионално – бъда възможно най-добрия музикант, който мога и да имам още по-голяма свобода на самоизразяване. Да достигна до повече хора”.\nНе само дълбоката връзка с музиката и хората е причина да се занимаваш с изкуство. Понякога е достатъчна чистата радост, която изкуството дава – усмивката на лицата в публиката.\nАнтон Хасан от 97-мо СУ се развива в сферата на цирковото и огнено изкуство. Започва да тренира от 2013 година, а негови примери за подражание са групи като “Дивинитас”, “Цирк Де Ла Люлин”, “Firetur” и още много други групи. Aнтон жонглира, кара едноколка, върти огън. Toй не за първи път участва в инициатива на Фондация “Тротоара”. Включва се и в проекта Rhymoves! през май тази година.\n“От доста време само си мечтаех за такова място, където мога да развивам уменията си, да ги споделям с други – споделя Антон. – Няма къде да тренираме, когато вали или е студено. А така ще срещна и нови хора, ще разменяме опит и интереси”.\nОт споделяне на опит и интереси до начин на живот – в това се превръща заниманието на фрийрънърите Бойко Димитров от СМГ и Калоян Божилски от НПМГ. Двамата ще участват в откриването на концерта заедно с Антон.\nСтрастта към фрийръна се появява за Бойко, когато е още на 12 години. Запалва го най-добрият му приятел. Показва му салта, които тогава си мисли, че прави добре. По-късно разбира, че за да си добър наистина, се изисква много труд и тренировки. От две години тренира наистина сериозно в залата на “Герена”, заедно с неколкократния световен шампион Дилян Димитров-Дидо. Бойко “домъква” и приятеля си Калоян, за да тренират заедно.\n“Най-важно е да се забавляваш и да не отказваш – Бойко разкрива тайната на успеха. – За да си добър, трябва да можеш да помагаш на другия. Няма значение кой е по-добър”.\nДнес момчетата са напреднали, участват в състезания и на фестивали. Хобито им се е превърнало в начин на живот – навсякъде по улицата, из града виждат салта и кълба.\n“Това е единстеният шанс да усетиш свободата” – споделя Бойко.\nА от къде идва вдъхновението?\n“Вдъхновявам се от хора, искащи и стремящи към по-добър свят и общество – казва Владимир от СМГ. – Пример за тези хора са родителите ми и човекът, който ме запали по музиката и свиренето – Деян-Дицата”.\n“Вдъхновяваме се един от друг” – споделят Станислава Веселинова от СМГ и Лъчезар Йорданов – студент по медицицина.\nСтаси танцува модерен балет вече 12 години, но страстта й към рокендрола е от скоро.\n“Танцът дава възможност да изразиш себе си по един красив и въздействащ начин, а рокендролът като стил е изключително динамичен -разказва тя. – ритъмът те превзема и те кара да подскачаш. Танците ни дават възможност да играем с пространството, формата и гравитацията и ни носят удоволетворение, когато публиката хареса резултата”.\nДвамата са танцова двойка 7 месеца в Клуб по акробатичен рокендрол “Космос”, но вече се разбират само с поглед.\n“При работата в двойка е важна връзката и доверието между партньорите, които се градят с прекараното време в залата – споделят те. – Решихме да участваме в концерта, защото обичаме да излизаме на сцена и да радваме хората и търсим всякакви поводи да го правим, а в случая има и добра кауза. Ще бъде хубаво да има място, където човек да забрави монотонното ежедневие и проблемите, да се съсредоточи върху креативната си страна и да се наслаждава на красотата, която създава”.\nПриключението започва в IT индустрията\nTags: 18 СУ, 58 Degrees, 97 СУ, T.R.A.P., НГДЕК, НПМГ, СМГ, Тротоара


Ремонт на дюзи и рециклиране на дюзи Бош Делфи\nBy Ремонт на дюзи Posted on май 20, 2020 май 31, 2020 3 Comments\nРемонт на дизелова помпа ГНП\n– Ако от двигателя се чуват тракащи неестествени звуци, това са симптоми на износване на дизеловата помпа и е необходимо тя да бъде проверена. Ако игнорирате появата на постоянният шум, ремонтът на дизеловата помпа може да струва доста пари и можете да завършите проблема с повреден двигател.\n– По време на движение в автомобила възникват трудности с електрониката и ви светва лампата check engine. При съвременните дизелови двигатели електрониката се използва за настройване на степента на подаване на гориво и порция милиграми към дюзите. Автоматизираната система на дизеловите помпи може да излезе от строя когато има някакъв проблем. Тогава ще е необходима проверка, ремонт на помпата и настройването й на професионален стенд какъвто ние притежаваме.\n2.Бутална двойка или тройка.\n4. Подкачваща помпа за налягане.\n5.Помпен елемент за впръскване на горивото.\n6.Регулатор за нялагенето.\nВсеки един от тези детайли изпълнява своята задача и общата им работа осигурява прецизността при подаване на гориво в горивната система в точния момент под определено налягане. И най-малките проблеми на детайлите на дизеловата помпа се отразяват сериозно на работните параметри, което влияе на общите експлоатационни характеристики на автомобила.\n1.Възстановяване на функциите на ГНП помпата с почистване настройка или замяна с нови части.\n2.Рециклиране и настройване на дизеловите комън рейл дюзи\n3.Ремонт на турбо компресор когато той е причина за проблем с дюзите.\n4.Замяна на филтриращите елементи както в резервоара така и в топлообменника\n5.Промиване на цялата горивна система и на дизеловата помпа със специални почистващи разтвори или ултразвук.\nОсновният ремонт на дизеловите помпи е насочен основно към възстановяването на ключовите работни елементи и цялостната конструкция на дизеловата помпа с високо налягане ГНП. CP1 CP2 CP3 и CP4 .\nУвеличен разход на гориво или бял дим.\nПонижаване на налягането в горивната рейка или комън рейл системата което прави невъзможно стартирането на автомобила.\nНеравномерна работа на двигателя на празен ход, прекъсване и пушек.\nПонижаване на мощността на двигателя или прекъсване.\nОсновната причина за повреда на помпеният елемент на дизеловата помпа е използването на лошо некачествено гориво.\nTags: , cp4гнпинжекторикомънпомпапомпипроблемрейлремонт\nPrevious post: Ремонт на дизелови дюзи\n3 thoughts on “РемонтГНП”\nЗдравейте. Искам да питам за някаква ориентировъчна или поне цена от един колко си до един колко си за ремонт на гнп на opel 2.0 dti 101 к.с.\nМожете да изпращате на адреса от контактите за тест и ще стане ясно.\nЕконт експрес 0876477805


ЗАБАВЕТЕ ПРОЦЕСИТЕ НА СТАРЕЕНЕ С ВИТАМИН Е - ПИРИНСКО\n12 юли 2018 | 23:16\nЕкспертите са единодушни, че витамин Е забавя процесите на стареене благодарение на това, че защитава клетките от увреждане от свободните радикали. Този витамин е един от най-известните и мощни антиоксиданти. Има данни, че той спомага за укрепване на имунитета дори при възрастните хора; помага за изхвърлянето на токсините от цигарения дим; облекчава симптомите на болестта на Паркинсон; забавя развитието на катаракта и болест на Алцхаймер. Резултати от някои изследвания показват, че витамин Е може да облекчи силната болка в краката, предизвикана от нарушение на кръвообращението, което се предизвиква от накуцване. А кремове и масла, съдържащи витамин Е, спомагат да заздравяване на увредена кожа.\nПрепоръчителните дози са: 8 мг за жените и 10 мг за мъжете на ден. Желателно е да не предозирате този витамин, въпреки че няма риск от токсични ефекти. Много рядко при предозиране може да възникне главоболие и диария.\nДействието на витамин Е се засилва в съчетание с приема на витамин С. Ако ви се наложи да го приемате външно, отворете капсула с витамин Е и излейте директно върху кожата. Но най-добре използвайте крем, съдържащ този витамин.\nАко приемате антикоагуланти или аспирин, се въздържайте от приема на витамин Е, както и преди и след операция. Природни източници на този полезен витамин са пшеничните кълнове, растителните масла, ядките и семената, спанакът, пълнозърнестите изделия, сьомгата, калмарите.\nРецепти за домашни условия\n► Маслен разтвор на витамин Е от аптеката. Преди да го нанесете, се налага да подготвите лицето си като най-напред го изчистите и измиете много добре. Можете да го подържите над пара от гореща билкова отвара, след което го изтрийте хубаво с кърпа. След това с меки движения нанасяйте масло от витамин Е на лицето си, но без да натискате и да втривате силно. След 20 минути измийте маската с гореща вода и си нанесете обикновен овлажняващ крем.\n► Глицерин и витамин Е. Смесете 30 мл глицерин с 9-10 капсули витамин Е. Предварително изчистете добре лицето си и нанесете получената смес на дебел слой с масажни движения. Ако след 20 минути средството не е попило напълно, отстранете остатъците с книжна салфетка, без допълнително измиване с вода. Можете да използвате тази смес ежедневно.\n► Крем с лайкова отвара. Този крем се съхранява в хладилника не повече от 6 дни. При редовно използване на такава маска, се повишават регенеративните и естествени защитни свойства на кожата, премахват се обривите и се изглаждат бръчки. Първо си пригответе лайкова отвара - 1 супена лъжица суха лайка се залива със 100 мл гореща вода, съдът се покрива с капак, като сместа престоява 20 минути. След това я прецедете и пригответе следната смес: 2 супени лъжици лайкова отвара и по 1 чаена лъжичка глицерин, камфорово масло и рициново масло. Накрая добавете 20 капки витамин Е.\nЯна БОЯДЖИЕВА /Zdrave.to\nЗабавете, процесите ,на, стареене, Витамин, Е,pirinsko\nСпам проверка (4006)


Славчо към Зико: Поздравления, постигнахте национален рекорд! - Под Тепето - Истината за Пловдив\n29 ноември, 2019 Под Тепето11 коментара за Славчо към Зико: Поздравления, постигнахте национален рекорд!\n„Заместниците не са самотни фигури, към тях вървят цели звена с още назначения,“ предупреждава Славчо Атанасов\nМоделът “Тотев” започва да се доусъвършенства, коментира екскметът\nПловдивският народен представител от ПГ „Обединени патриоти“ Славчо Атанасов, който бе и конкурент в надпреварата за кметския пост със спечелилия кандидат на ПП ГЕРБ Здравко Димитров, разпоространи апел към Зико да намали броя на заестниците си. Вижте какво написа Атанасов на личната си страница в социалната мрежа:\n“Поздравления, г-н Димитров. Постигнахте национален рекорд по брой на заместници. В София, която е четири пъти по-голяма от Пловдив са 7. Какво стана с тежкото финансово състояние на общината, за което ви предупредих още по време на предизборната кампания, но всички кандидати отричахте? Тогава поехте ангажимент да не вдигате данъците, сега, месец по-късно, се отмятате. Предупредих също, че администрацията е прекалено раздута и трябва да се съкращава, а вие сега я увеличавате още, при това напълно неоправдано.\nЗаместниците не са самотни фигури, към тях вървят цели звена с още назначения. И това е на гърба на всички пловдивчани, чиито данъци ще вдигате. Имам усещането, че както вече предположих, моделът “Тотев” не само остава, а сякаш започва да се доусъвършенства и развива наново. А поехте и такъв ангажимент – да се борите с него…”\nНакрая екскметът завършва с апел към настоящия: “Намалете броя на заместниците, защото тези прекалени назначения са бреме на гърба на пловдивските данъкоплатци.”\n11 коментара за “Славчо към Зико: Поздравления, постигнахте национален рекорд!”\nхалал да ви е каза:\n30 ноември, 2019 в 5:13 pm\nТака става , когато шебеци избират кмет .


Големи реки на Украйна - Histoire-Ucad.org\nГолеми реки на Украйна\nУкрайна се намира в Източна Европа и има обща площ от 233, 062 квадратни мили. В рамките на тази област страната има брегова линия от 1729 мили по Черно море и Азовско море. Различните региони в страната имат разнообразни местообитания и географски характеристики, вариращи от високите части до низините и равнините до плата. Цялата страна има няколко реки, които преминават през нея. Тази статия разглежда някои от най-дългите реки в страната.\nРека Дунав обхваща дължина от 1777 мили и е втората по дължина река в Европа. Това е най-дългата река, която минава през Украйна, въпреки че също минава през няколко други страни. Украйна е последната страна, която вижда Дунав, преди да влезе в Черно море. Тя създава делтата на Дунав в Украйна и Румъния. Около 272 квадратни мили от общо 1603 квадратни мили са в Украйна. В тази делта Дунав се разделя на 3 реки, превръщайки се в Килия, Сулина и Свети Георги. Районът създава 23 основни екосистеми, включително панонските степни тревни съобщества, влажните зони, блата и „преди делтата“, където се смесват сладководни и солени води. Тези местообитания осигуряват жилища на разнообразни растителни и животински видове. Тук през лятото могат да се видят над 320 вида птици, около половината от които са мигриращи. През зимата районът е пълен с милиони птици. Водите са дом на редица риби, включително щука, костур и шаран. По реката могат да се намерят тополи, дъб и върба.\nДнепър е втората по дължина река, която минава през Украйна. Той има общо 1423 мили, споделени между Украйна, Русия и Беларус. Повече от Днепър минава през Украйна от Дунав, общо 680 мили. Тя осигурява важен навигационен път за търговия и е важна част от икономиката. Освен това, той е източник на водноелектрическа енергия за страната и като такъв има редица хидроелектрически състояния, язовири и резервоари. Две от тези водноелектрически централи са Днепърската водноелектрическа централа и Каховската водноелектрическа централа. Резервоарите имат големи корабни ключалки, които позволяват на кораби с дължина 886 фута и 59 фута, както на пътническите, така и на товарните кораби, да се движат по реката. Тази река е също местното местообитание за мидата Quagga, която сега е инвазивен вид по целия свят.\nТретата най-дълга река, която минава през страната, е Днестър. Той е с обща дължина 846 мили, от които 247 са в близката Молдова. 600-те мили, минаващи през Украйна, създават каньона Днестър, който е между 260 и 660 фута. В района на каньона се намират дървесни и храстовидни дървета, както и редица други растителни и животински видове. Счита се, че тази река има най-чистите води в страната.\nДруги реки, открити в Украйна, са изброени в таблицата по-долу.\nРеките в страната на Украйна са изправени пред редица екологични заплахи, включително градско развитие, туризъм, селскостопански отток, промишлени замърсители и риболов. Трябва да се отбележи, че съществува риск от замърсяване с радиоактивни отпадъци. Посочената по-горе река Днепър е в близост до радиоактивно сметище и в близост до атомната електроцентрала в Чернобил, зона с ограничен достъп с високо ниво на радиоактивно замърсяване след инцидента през 1986 г. Развитието по реките и в делтата на река Дунав променят екосистемата и нарушават моделите на отглеждане на риба. Освен това селскостопанският отток и прекомерният риболов са довели до намаляване на популациите на рибите.\n1 Дунав 1, 777 мили (споделено с 8 други държави)\n2 Днепър 1423 мили (споделени с Беларус и Русия)\n3 Днестър 846 мили (споделени с Молдова)\n4 Десна 702 мили (споделено с Русия)\n5 Сиверски Донец 654 мили (споделено с Русия)\n6 Тиса 600 мили (споделени с Унгария, Румъния, Сърбия и Словакия)\n7 Прут 592 мили (споделени с Молдова и Румъния)\n8 Южен Буг (Pivdennyy Buh) 501 мили\n9 Западен Буг (Захиден Бух) 480 мили (споделено с Беларус и Полша)\n10 Seym 465 мили (споделено с Русия)


декември 22, 2006 – Pеалността е въпрос на гледна точка…\nДен: декември 22, 2006\nдекември 22, 2006 by Marfa\nПълнени пиперки с боб за Бъдни вечер\nИдват празници между другото. И независимо, че на връх Бъдни вечер бащицата на „новото дясно“ бат’Бойко (ми бащица му е, какво друго да е, като му *** майката) е разпоредил София да мига като дискотека, е добре и да се попразнува малко. За разнообразие и разтоварване от траура, дето България си го мъкне като някоя доня Бернарда Алба.\nДнес, живот и здраве де, ще ходя да понапазаря туй-онуй за Бъднивечерската трапеза, много се надявам да си намеря и качествен черен или поне кафяв боб. Смятам щото да приготвя пълнени пиперки с боб. Щете ли да споделя тази рецепта с вас, а? И да не щете, аз пък ще я споделя! Има още →\nПубликувано в Къщата на Грибоедов, Постни вкуснотии\t| 2 коментара


Терин с яйца и бакла * Terina di uova e fave\nБаклата е вкусен пролетен зеленчук. Но като бях малка, не мислех така. Майка ми пролетно време готвеше супа от бакла. Честно казано изобщо не я обичах тази супа. Т.е проблемът не беше в самата супа, а в баклата.\nВ доста по-късен период от живота си разбрах защо. В България, традиционно баклата се яде с обвивката. Предполагам, защото баклата прилича на зеления боб, и е по-лесна за консумация така, но за мен тази обвивка е дебела и променя вкусът на баклата.\nСкоро ми направи впечатление, че италианците също обичат пролетно време да ядат бакла, но за разлика от българите, я белят и консумират само зелените зърна под обвивката. Реално, те са малко по-големи от зърната в зеления боб, а вкусът им е нещо средно между зелен боб и пресен грах. Даже в началото си мислех, че това е друг зеленчук, защото се различаваше от това, което бях виждала. 😀\nКогато тази година ми донесоха една торба с бакла, реших да заложа на някоя италианска рецепта.\nОбелих дебелата обвивка и извадих всички зърна бакла. Излезе ми една пълна купичка хубави зелени зърна балка, които бяха напълно достатъчни за този вкусен терин.\nЛек, сочен, ароматен и здравословен пролетен терин. Идеален за лек обяд или за закуска. Опитайте. 😋\nВместо бакла, може да приготвите терина с пресен грах. Ако искате вегетарианска версия, махнете шунката. По желание, може да я замените с нарязан на кубчета кашкавал.\n250 г изчистена бакла (1-1.2 кг с обвивката)\nС помощта на остър връх на малък нож, срежете леко, по дължина от едната страна, обвивката на шушулката бакла. Разтворете я и извадете всички зърна. Продължете, докато изчистите всички шушулки бакла.\nОтделете зърната в една купичка.\nЗагрейте тенджера с 2-3 литра вода и 1 ч.л. сол. Като заври, изсипете баклата и я сварете за 15 минути.\nСлед това я прехвърлете в купа с ледена вода (или кубчета лед), за да се прекъсне процесът на варене, а зърната да запазят зеленият си цвят.\nОтцедете баклата в гевгир.\nС ръка махнете люспите, които са се отделили по време на варенето. Това е външната обвивка на зърната.\nВ дълбока купа счупете яйцата, добавете им щипка сол и малко черен пипер и ги разбийте с метална бъркалка или вилица.\nПрибавете ситно нарязания зелен лук, разбъркайте.\nНарежете шунката на малки кубчета.\nПригответе си правоъгълна форма за кекс. Отрежете парче хартия за печене, намачкайте го на топка и го намокрете на мивката. Отцедете и разгънете хартията. Така ще може лесно да облече формата с нея, а влагата от водата ще се изпари по време на печене.\nЗагрейте в тиган малко краве масло. Изсипете 1/3 от яйчената смес и леко разбъркайте, колкото съвсем малко да започне да стяга, но все пак да е течна и несготвена.\nИзсипете я на дъното на формата. Сипете върху яйцата част от баклата и малко нарязана на кубчета шунка.\nСипете още малко масло в тигана, добавете още 1/3 от яйцата, леко ги загрейте и ги изсипете във формата. Изсипете останалата част от баклата и шунката и накрая добавете последната 1/3 от яйцата.\nЗвучи малко сложно, но всъщност става много бързо. Ако не ви се занимава, може да изсипете всичко наведнъж във формата, но тъй като зърната бакла са по-тежки, ще паднат на дъното на формата и няма да се разпределят равномерно.\nИзпечете терина за около 20-25 минути, до златисто.\nИзточник: Cucina Moderna 03.2009\nиталианска кухня основни ястия